cyanic-selkie/wikianc huggingface dataset:
མདོ་སྨད་དུ་འཁྲུངས་པའི་མི་སྣ་གལ་ཆེན་ཁག་ཅིག་
འ་ཞའི་སྨན་པ།
དཔའ་བོ་གཙུག་ལག་ཕྲེང་བས་མཛད་པའི་《ཆོས་འབྱུང་མཁས་པའི་དགའ་སྟོན་》ནང་།  ལྷ་སྲས་དམུས་ལོང་དཀོན་པ་བཀྲ་དེ་ཡིས། གཉན་པོ་གསང་བ་མཆོད་པའི་བྱིན་རླབས་དང་།  །འ་ཞའི་ཡུལ་གྱི་སྨན་པས་སྤྱན་ཕྱེ་སྟེ། །སྟག་མོའི་རི་ལ་རི་དྭགས་གཉན་གཟིགས་པས། །མཚན་ཡང་སྟག་རི་གཉན་གཟིགས་བཙན་དུ་ཐོགས། །ཞེས་དང་།  ཡང་དེ་ཉིད་ལས། རྒྱལ་ཕྲན་འ་ཞ་རྗེ་བྱ་བ་སྨན་པ་མཁས་པ་ཞིག་བོས་པས་སྤྱན་ཕྱེ་རྒྱལ་བུའི་ཕྱག་སྒོ་ཀླད་དུ་བཏགས་པའི་འོག་ཏུ་འ་ཞ་རྗེ་འཛུལ། ལོག་ནས་མས་གཏམ་དྲིས་པས། བོད་ཀྱི་རྒྱལ་པོ་ནི་མ་མཐོང་།  སྒོ་གོང་ན་གཡུའི་ལྷམ་ཆུང་ཞིག་བཏགས་འདུག་པའི་འོག་ལ་ཕྱིན་པས་བྱིས་པ་དམུས་ལོང་ཞིག་འདུག་པས་མིག་ཕྱེ་ནས་ལོག་གོ་སྨྲས་པས། མ་ན་རེ། གཏམ་ཆེས་སོ་ད་ནི་བོད་ཀྱི་ཆབ་འོག་ཏུ་ཚུད་པས་ཐབས་ཅི་ཡང་མེད་དོ་ཟེར། རྒྱལ་ཕྲན་རྣམས་ཀྱི་སུམ་གཉིས་མངའ་འོག་ཏུ་འདུས། བན་པོ་རྗེ། འ་ཞ་རྗེ། དྲང་གར་རྗེ། ཟིན་པོ་རྗི། ཞང་ཞུང་རྗེ་རྣམས་བཏུལ། ཉང་སྦས་གནོན་གསུམ་འབངས་སུ་ཚུད་སྐད། ཅེས་གསལ་བ་དང་།
ཡང་བོན་གྱི་ལོ་རྒྱུས་སྨན་རིའི་སློབ་ཟུར་བསྟན་འཛིན་རྣམ་དག་གིས་བརྩམས་པའི་《སྔ་རབས་བོད་ཀྱི་བྱུང་བ་བརྗོད་པའི་འབེལ་གཏམ་ལུང་གི་སྙིང་པོ་》ལས། འབྲོང་ཟ་དར་མ་གཡང་བཞེར་གྱི་སྲས་འབྲོང་སྙན་ལྡེའུ་ཁུའི་བོན་པོ་མང་རྗེ་ལོད་པོས་སྐུ་བསྲུང་།  འབྲོང་སྙན་དང་།  མཆིམ་ཟ་ཀླུ་རྒྱལ་ངན་ན་ཆེ་ལ་སྲས་དམུས་ལོང་ཞིག་བྱུང་བ་ལ། ལུ་བོན་མང་རྗེ་ལོད་པོས་སྤྱན་བསྒྲུབས་པས། ཕ་རི་ལ་གཉན་འདུག་པ་གཟིགས་པས། མཚན་སྟག་རི་གཉན་གཟིགས་སུ་བཏགས། འབྲོང་གཉན་ལྡེའུ་མཛེ་ནད་བྱུང་ནས་གསོན་པོར་བཞུགས་པ་མ་དགྱེས་ཏེ། རྒྱལ་པོ་དང་བཙུན་མོ་གཉིས་ལྷན་དུ་བང་སོའི་ནང་དུ་ཞུགས་ནས་སྦས་སོ། སྦ་ཁར་སྲས་ལ་ཞལ་ཆེམས་སུ། ཡབ་མེས་ཀྱི་ཐུགས་དམ་གཉན་པོ་གསང་བ་ལ་མཆོད་པ་བྱ་བ་དང་།  འ་ཞའི་ཡུལ་ནས་སྨན་པ་བོས་ལ་སྤྱན་ཕྱེས། རྒྱལ་སྲིད་ཟུངས་ཤིག་གསུངས། བང་སོ་ཞང་མདར་བརྩིགས་ནས་དེའི་མིང་ལ་གསོན་ཆས་ཟླུམ་པོར་གྲགས་སོ།། ཞེས་《དར་རྒྱས་གསལ་སྒྲོན་》ནང་ཡོད་ཚུལ་གསུངས་སོ།།
དེ་བཞིན་《བཀའ་ཐང་སྡེ་ལྔ་》ལས། ཏ་ཟིག་འ་ཞའི་བོན་པོ་གདན་དྲངས་ནས། །རྡོ་ནག་ཐོམ་དོ་ལྷུ་དང་སྡུམ་དུ་འབྲེལ། །ཤི་ལྤགས་སྐྱ་མོའི་བླ་གཞི་འབྲེང་དུ་དྲ། །གསོན་གྱི་ལྷ་མཆོད་གཤིན་གྱི་འདྲེ་འདུལ་བྱུང་།  །ཞེས་པ་ལྟར་ཆེས་སྔ་བའི་དུས་ནས་ཏ་ཟིག་དང་འ་ཞར་བོན་ཆོས་དར་རྒྱས་སུ་ཡོད་པར་མ་ཟད། སྨན་དཔྱད་འཕེལ་རྒྱས་ཀྱང་ཡོད་པར་བརྟེན་རྒྱལ་ཕྲན་འ་ཞའི་སྨན་པས་རྒྱལ་བུའི་སྤྱན་གསེར་གྱི་ཐུར་མས་ཕྱེ་ཞེས་གསལ་བ་ལྟར། བོད་ཀྱི་གསོ་རིག་རྒྱུད་བཞིའི་ནང་ཚན་《མན་རྒྱུད་》ལེའུ་ཉེར་དགུ་པ་མིག་ནད་བཅོས་སྐབས། ཐུར་མའི་རྒྱུ་ནི་གསེར་དངུལ་ར་གན་གསུམ།། ཞེས་མིག་འབྱེད་ཐུར་མ་གསེར་ལས་བཟོས་པ། ཟངས་ལས་གྲུབ་པ། ར་གན་གསུམ་པོ་གང་ཡང་རུང་བའི་སྐོར་དང་།  དེ་བཞིན་《བཤད་རྒྱུད་》ལེའུ་ཉེར་གཉིས་པ་ཆ་བྱད་སྐབས། ཟངས་ཐུར་བྲ་བོ་འདྲ་བས་མིག་སྤྲིན་དབུག །ཅེས་ཐུར་མའི་དབྱིབས་ཀྱང་ཡོད་པ་སོགས་ཀྱིས་ལོ་རབས་བརྒྱ་ཕྲག་བདུན་པར་བྱུང་བའི་བོད་ཀྱི་གསོ་རིག་《རྒྱུད་བཞི་》ཡི་ནང་དུ་མིག་འབྱེད་ལག་ལེན་ཞིབ་ཕྲ་འཁོད་ཡོད་པ་ལྟར། དེང་གི་དུས་སུའང་ལག་རྒྱུན་ཇི་ལྟ་བ་མ་ཉམས་པར་བརྒྱུད་འཛིན་བྱས་ཏེ་གནས་ཡོད་དོ།།
མཆན་བུ།
(1) ལྷ་ཐོ་ཐོ་རི་སྙན་བཙན་གྱི་དུས་སུ། ཕོ་བྲང་ཡུམ་བུ་གླ་སྒང་གི་ཡང་ཐོག་ཏུ་《སྤང་སྐོང་ཕྱག་བརྒྱ་པ་》དང་།  《མདོ་སྡེ་ཟ་མ་ཏོག》 《ཙིནྟ་མཎི》 《གསེར་གྱི་མཆོད་རྟེན》 བཅས་ནམ་མཁའ་ལས་བབས་ཏེ་གདུང་རབས་ལྔ་ནས་འདིའི་དོན་ཤེས་པ་འབྱུང་བའི་ལུང་བསྟན་གྱི་སྒྲ་ནམ་མཁའ་ལས་གྲགས་པས། རྟེན་དེ་རྣམས་ངོ་མཚར་ཆེ་བར་དགོངས་ཀྱང་དོན་གང་ཡིན་མ་རྟོགས་པས་རྒྱལ་པོས་ཕོ་བྲང་གི་དཀོར་ཁང་དུ་མིང་གཉན་པོ་གསང་བར་བཏགས་ཏེ་གསེར་སྐྱེམས་གཡུ་སྔོན་གྱིས་མཆོད་པའི་མཐུས་རྒྱལ་པོ་དགུང་ལོ་བརྒྱད་ཅུ་སོན་པ་སླར་ན་ཚོད་དར་ལ་བབས་པའི་ལང་ཚོ་ལྟར་ཡ་མཚན་དུ་གྱུར་ཅིང་།  སྐུ་ལུས་གཅིག་ལ་སྐུ་ཚེ་གཉིས་ཐུབ་ཅེས་དགུང་ལོ་བརྒྱ་དང་ཉི་ཤུ་བར་བཞུགས་པར་གྲགས་སོ།།
(2) འ་ཞའི་ཡུལ། ྋརྒྱལ་དབང་ལྔ་པས་མཛད་པའི་གནས་གསར་འོག་མགོན་པོ་བསོད་ནམས་མཆོག་ལྡན་གྱི་རྣམ་ཐར་ནང་།  མཚོ་སྔོན་པོའི་ཁོངས་སུ་ཡོད་ཅེས་གསལ། ཡང་ཕྱི་རྒྱལ་བ་འགའ་རེས། ལོ་བརྒྱ་ཕྲག་བཞི་པའི་སྟོད་དུ་གྲུ་གུ་ཧུན་ནམ་ཐུ་གུ་ཧུན་ལ་བོད་པས་འ་ཞ་ཞེས་ཟེར། འ་ཞ་དང་གྲུ་གུ་གཅིག་ཏུ་བརྩིས་འདུག མཁས་དབང་ཚེ་ཏན་ཞབས་དྲུང་གིས་མཛད་པའི་བོད་ཀྱི་ལོ་རྒྱུས་ནང་།  འ་ཞའི་ཡུལ་ནི་ཕྱིས་སུ་བོད་ཀྱི་མངའ་ཁོངས་ལ་ཚུད་པ་ལོ་རྒྱུས་རྣམས་སུ་བཤད་དེ། ད་ལྟའི་མངའ་རིས་བསྐོར་གསུམ་གྱི་ཕྱོགས་སུ་གཏོགས་པ་ཡིན་ནམ་སྙམ། ཞེས་གསུངས་པ་བཅས་ཀྱིས་འ་ཞ་ནི་བོད་ཀྱི་བྱང་ཕྱོགས་སུ་གནས་པའི་གྲུ་གུའམ། ཡང་ན་སྟོད་མངའ་རིས་སྐོར་གསུམ་ཇི་ལྟར་ཡང་།  པུར་རྒྱལ་བོད་ཀྱི་ཁོངས་སུ་གཏོགས་པར་བསྙོན་མེད་ཡིན་ཚུལ་ཡིག་ཚང་རྣམས་ལས་ཤིན་ཏུ་གསལ་བར་གསུངས་སོ།།
འདི་ནི་མཁས་དབང་བྱམས་པ་འཕྲིན་ལས་ཀྱིས་བརྩམས་པའི་དཔེ་དེབ་《གངས་ལྗོངས་གསོ་རིག་བསྟན་པའི་ཉིན་བྱེད་རིམ་བྱོན་གྱི་རྣམ་ཐར་ཕྱོགས་བསྒྲིགས་》ནས་ཟུར་བཏོན་བྱས་པ་ཞིག་ཡིན།
ཚ་ཁོ་ངག་དབང་གྲགས་པ།
༄༅། །ཚ་ཁོ་ངག་དབང་གྲགས་པའི་མཛད་རྣམ་མདོར་
བསྡུས་བཞུགས་སོ། །
དེ་ཡང་དཔལ་རི་བོ་དགེ་ལྡན་པའི་བསྟན་པ་ཕྱོགས་མཐར་སྤེལ་བའི་དར་ཆེན་བརྒྱད་ཀྱི་ནང་ཚན།   མདོ་རོང་གི་མཁས་པ་མི་བཞིའི་ཡ་གྱལ་ངེས་དོན་མཁས་དང་གྲུབ་པའི་དབང་ཕྱུག་ཆེན་མོ་རྗེ་མཁན་ཆེན་ངག་དབང་གྲགས་པ་མཆོག་ནི་རྒྱལ་རོང་སོ་མང་རྒྱལ་བོའི་མངའ་ཁོངས་ཁུ་འཇོ་སྡེ་བར་རབ་བྱུང་དྲུག་པ་སྟེ་དུས་རབས་བཅུ་བཞི་བའི་ནང་འཁྲུངས་ཤིང་ཆུང་དུས་བོན་པོའི་ཆོས་ལའང་སློབ་གཉེར་མཛད་པར་གྲགས།  ཆུང་དུས་ནས་དྲིལ་བུ་དཀྲོལ་བ་སོགས་རྣམ་དཀར་ཡོན་ཏན་གྱི་ཕྱོགས་ལ་རིགས་སད་ཅིང་ཕྱིས་སུ་དབུས་གཙང་དག་པའི་ཞིང་ལ་ཕེབས་ཏེ་མཉམ་མེད་ཙོང་ཁ་པ་ཆེན་པོ་རྗེ་བློ་བཟང་གྲགས་པ་དང་མཇལ།  རྗེ་རིན་པོ་ཆེའི་དྲུང་དུ་རབ་ཏུ་བྱུང་ནས་ངག་དབང་གྲགས་པ་ཞེས་མཚན་གསོལ། རྒྱལ་བའི་གསུང་རབ་ཐམས་ཅད་ལ་སྦྱངས་པ་མཛད་དེ་ངེས་དོན་གྱི་མཁས་པ་ཆེན་པོར་གྱུར།
སྤྱི་ལོ་༡༣༨༣ལོར་རྗེ་བདག་ཉིད་ཆེན་པོ་འོད་ཀྱི་ལྷ་ཁང་ཀེ་རུར་བཞུགས་སྐབས།  ཚ་ཁོ་དཔོན་པོ་སོགས་སྡེ་སྣོད་འཛིན་པ་མང་བོ་ཞིག་ལ་ཕར་ཚད་དབུ་མ་སོགས་ཆོས་མང་དུ་གསུངས་པའི་ཚུལ་ནི།  རྗེའི་རྣམ་ཐར་དད་པའི་འཇུག་ངོགས་ལས། ཚ་ཁོ་དཔོན་པོ་མཁན་ཆེན་ངག་དབང་གྲགས་པ་ཕྱག་ཕྱི་ལ་ཁྲིད་ནས། ལྷ་སར་ཇོ་བོ་ཐུགས་རྗེ་ཆེན་པོ་རང་བྱོན་ལྔ་ལྡན་གྱི་དྲུང་ནས་སྨྱུང་གནས་མང་དུ་མཛད།    དེ་དུས་ནུབ་གཅིག་གི་ཚེ་དཔོན་སློབ་གཉིས་ཀྱིས་གསོལ་བ་དྲག་ཏུ་བཏབ་ནས་མནལ་ལམ་གྱི་ལྟས་བརྟགས་པས། ཚ་ཁོ་བ་ལ་དུང་དཀར་ཆེན་པོ་གཉིས་ནམ་མཁའ་ལས་བབས་ནས་ཁོང་གི་ཐུ་བར་ལྷུང་བྱུང་བ།     དེ་མ་ཐག་དེ་གཉིས་འདྲེས་ནས་གཅིག་ཏུ་སོང་འདུག  དེ་ལག་ཏུ་བླངས་ནས་བུས་པས་སྒྲ་ཆེན་པོ་དཔག་ཏུ་མེད་པ་བསྒྲགས་པ་ཞིག་རྨིས་འདུག་སྟེ།  ཕྱིས་ཁོང་གིས་རྒྱལ་མོ་རོང་གི་སྨད་དུ་སངས་རྒྱས་ཀྱི་བསྟན་པ་དར་ཞིང་རྒྱས་པར་མཛད་དེ་འཕྲིན་ལས་རྒྱ་ཆེན་པོ་བྱུང་འདུག་པ་དེའི་ལྟས་ཡིན་པ་འདྲ་ཞེས་གསུངས་སོ། །
དེ་ནས་རྗེ་རིན་པོ་ཆེས་བཀའ་སློབ་མང་དུ་གནང་ཞིང༌།  ཁྱད་པར་དུ་ས་གསུམ་གྱི་སྒྲོན་མེ་གཅིག་བུ་ལམ་གཙོ་རྣམ་གསུམ་མཛད་ནས།  ཁོང་ལ་བསྩལ་བ་བསྣམས་ནས་ཕྱིར་མདོ་སྨད་དུ་ཕེབས།  རྗེ་རིན་པོ་ཆེས་བྱང་ཆུབ་ལམ་གྱི་རིམ་པའི་ཁྲིད་དང་།  ལམ་གཙོ་རྣམ་གསུམ་ཡང་རྒྱལ་སྲས་འདིའི་དོན་དུ་ཡི་གེར་འགོད་པར་མཛད་ཅེས་གསུངས།  མདོ་སྨད་དུ་མ་ཕེབས་པའི་སྔོན་ལ་མཉམ་མེད་ཙོང་ཁ་བ་ཆེན་པོས།   བྱང་ཆུབ་སེམས་དཔའ་རྟག་ངུའི་རྟོགས་བརྗོད་མཛད་དུས་དྲུང་ཡིག་ཀྱང་རྗེ་འདིས་གནང་བ་ནི།  རྟོགས་བརྗོད་དེའི་མཛད་བྱང་ལས། བྱང་ཆུབ་སེམས་དཔའ་སེམས་དཔའ་ཆེན་པོ་རྟག་ཏུ་ངུའི་རྟོགས་པ་བརྗོད་པ་སྙན་དངགས་དཔག་བསམ་གྱི་ལྗོན་པ་ཞེས་བྱ་བ་འདི་ནི།  དལ་འབྱོར་གྱི་ལྷུན་པོ་བསླབ་གསུམ་ནོར་བུའི་ཡོན་ཏན་དུ་མས་བརྗིད་ཅིང་ལུང་དང་རིགས་པ་བསྟན་པ་རྒྱ་མཚོའི་དཔལ་ལས་འཁྲུངས་པ།  དགེ་བའི་བཤེས་གཉེན་བྱང་ཆུབ་བླ་མས་བསྐུལ་ནས།  མཐོ་རིས་ཀྱི་ཡོན་ཏན་དུ་མ་དང་ལྡནཞིང༌།  ཚུལ་ཁྲིམས་དང་ཐོས་པའི་རྒྱན་གྱིས་མཛེས་པ་དགེ་བའི་བཤེས་གཉེན་འཇམ་དཔལ་གྱིས་མཐུན་རྐྱེན་ཉེ་བར་སྦྱར་ཏེ།  མི་འཕྲོག་པའི་མཁྱེན་རབ་དང་ཐུགས་རྗེ་ཕུན་སུམ་ཚོགས་པའི་བདག་ཉིད་དོན་གྱི་སླད་དུ་མཚན་ནས་སྨོས་ཏེ།  ཆོས་ཀྱི་རྗེ་དོན་གྲུབ་རིན་ཆེན་གྱི་ཞབས་རྡུལ་སྤྱི་བོས་ལེན་ཞིང༌།   སྐད་གཉིས་སྨྲ་བའི་དབང་བོ་ནམ་མཁའ་བཟང་བོ་དང༌།  ཐམས་ཅད་མཁྱེན་པ་དཔལ་ལྡན་ས་སྐྱ་བ་གཞོན་ནུ་བློ་གྲོས་ཀྱི་དྲིན་ལས་སྙན་དངགས་དང་ཚིག་རྒྱན་གྱི་བསྟན་བཅོས་ལ་བློའི་སྣང་བ་ཐོབ་པ།  ཤར་ཙོང་ཁ་བ་བློ་བཟང་གྲགས་པའི་དཔལ་གྱིས་ཆོས་གྲྭ་ཆེན་པོ་བདེ་བ་ཅན་དུ་སྦྱར་བའི་ཡི་གེ་བ་ནི་བློ་གྲོས་ཀྱི་བང་མཛོད་སྔགས་དང་མཚན་ཉིད་དུ་མའི་ནོར་བུས་གཏམས་པའི་སྙན་ངག་མཁན་ཚ་ཁོ་བ་ངག་དབང་གྲགས་པའོ་ཞེས་གསུངས་སོ། །
གཞན་ཡང་རྗེ་འདིས་རོང་བོ་ལྗགས་ནག་པ་རབ་ཏུ་བྱུང་བའི་ལས་གྲྭ་མཛད་ཚུལ་ནི།  རོང་བོའི་རྣམ་ཐར་དཔག་བསམ་ཡོངས་འདུའི་ལྗོན་པར།  རབ་ཏུ་མ་བྱུང་བ་རྗེ་ཉིད་ལ་ཞུས་པས།  ཚ་ཁོ་དཔོན་པོ་ངག་དབང་གྲགས་པ་དང༌།   རྟོགས་ལྡན་འཇམ་དཔལ་རྒྱ་མཚོ།    འཇམ་དཀར་བ་དཔལ་ལྡན་བཟང་བོ།  གནས་བརྟན་རིན་ཆེན་རྒྱལ་མཚན་པ་སོགས་ཀྱི་སྤྱན་སྔར་རབ་ཏུ་བྱུང༌ཞེས་གསུངས།
ལྗགས་ནག་པ་རབ་ཏུ་བྱུང་དུས་ཆུ་སྤྲེལ་སྤྱི་ལོ༡༣༩༢ལོ་ཡིན།   རོང་བོའི་རྣམ་ཐར་དཔག་བསམ་ཡོངས་འདུས་ལྗོན་པར།  དེ་ནས་ཚ་ཁོའི་དཔོན་ནི་སྟག་ལོའི་ལོ་འགོར་རང་ཡུལ་དུ་བྱོན།  རོང་བོ་ལྗགས་ནག་པ་ནི་ཡོས་ཀྱི་དབྱར་ཟླ་ར་བ་ལ་མར་ཕེབས་པ་ཡིན་ནོ། ། ཞེས་དང༌།  མདོ་སྨད་ཆོས་འབྱུང་དུའང་འདི་བ་ལྕགས་སྟག་སྤྱི་ལོ༡༤༡༠ལོའི་ལོ་མགོར་མདོ་སྨད་དུ་བྱོན།   ལྕགས་ཡོས་ཏེ་སྤྱི་ལོ༡༤༡༡ལོའི་དབྱར་ཟླ་ར་བ་ལ་ལྗགས་ནག་པ་ཡང་བྱོན།    ཞེས་པ་རྣམ་ཐར་ཡོངས་འདུས་ལྗོན་པར་བསྟུན་པ་ཡིན་གསུངས་མོད།  ལྕགས་སྟག་སྤྱི་ལོ༡༤༡༠ལོ་ནི་རྗེས་དགའ་ལྡན་བཏབ་པའི་ཕྱི་ལོ་ཡིན་ལ།   དེའི་སྔོན་ས་སྟག་སྤྱི་ལོ༡༣༩༨ལོར་རྗེས་རྟེན་འབྲེལ་བསྟོད་པ་བརྩམས།  དེ་ནས་སྟོན་འོལ་ཁའི་འགར་ཕུག་ཏུ་བྱོན།  འོལ་ཁའི་དགེ་འདུན་རྣམས་ལ་ཆོས་གསུངས། དེ་ནས་གཡེའི་ཏེའུ་རར་བྱོན།    དབྱར་བཞུགས་མཛད།    གཡེའི་དགེ་འདུན་རྣམས་ལ་ཆོས་མང་དུ་གསུངས།  རྗེ་གཡེའི་ཏེའུ་རར་བཞུགས་དུས་རྗེ་དགུང་ལོ་ཞེ་གསུམ་པ་ས་ཡོས་སྤྱི་ལོ༡༣༩༩ལོ་ཡིན་པར་གསལ།  ངག་དབང་གྲགས་པས་མདོ་སྨད་ཀྱི་ཡུལ་དུ་དགེ་ལྡན་རིང་ལུགས་དྲི་མ་མེད་པ་འཛིན་པའི་ཆོས་སྡེ་བརྒྱད་རྩ་བརྒྱད་བཏབ་པར་གྲགས་པ་རྣམས་འདིའི་སྔོན་ནས་བཏབ་པ་ཡིན་དགོས་ཏེ།  རྗེ་ཏེའུ་རར་བཞུགས་སྐབས་ངག་དབང་གྲགས་པས་རྒྱལ་མོ་ཚ་བ་རོང་ནས་དགོན་སྡེ་གྲངས་བཅད་ཅིག་འཛུགས་རྒྱུའི་དམ་བཅའ་ཕུལ་བ་ལྟར་གྲུབ་པའི་གནས་ཚུལ་ཞུ་ཡིག་ཕུལ་བའི་ལན་དུ།  འཕྲིན་ཡིག་གནང་བ་ལས།
དེའི་རྗེས་སུ་ཡང་མཉམ་མེད་ཙོང་ཁ་བ་ཆེན་པོས།  ཆུ་རྟ་སྤྱི་ལོ༡༤༠༢ལོར་ལམ་རིམ་ཆེན་མོ་མཛད། དེ་དུས་ངག་དབང་གྲགས་པ་མར་ཕེབས་ཟིན་པས་ལམ་རིམ་གྱི་དཔེ་ཆ་ཚ་ཁོ་བ་ལ་མར་གནང་བ་སྤྱི་བོར་སྨིན་པའི་ལན་དུ་འཕྲིན་ཡིག་དང༌།  གོས་དམར་སྨུག་དང༌།  མཆིལ་ལྷམ་ཟུང་བཅས་ཡར་ཚ་ཁོ་བའི་སྐུ་དྲིན་གྱིས་རབ་ཏུ་བྱུང་བ་འགའི་ཕྱག་ཏུ་ཕུལ་བའི་འཕྲིན་ལན་ཡང༌།   རྗེ་རངཉིད་ཀྱིས་གསུངས་པ་གསུང་ཐོར་བུར་བཞུགས་པ་ལྟར་རོ། །
ཚ་ཁོ་ངག་དབང་གྲགས་པའི་རྣམ་ཐར་ནི།   རྗེ་མཉམ་མེད་ཙོང་ཁ་བ་ཆེན་པོས་མཛད་པ་རྣམས་དང་གུང་བསྒྲིགས་ནས་ཤེས་དགོས་པ་ལས་ཁོང་གི་རྣམ་ཐར་གཞན་གསལ་བོ་ཞིག་ཤིན་ཏུ་དཀོན་པས་མ་མཐོང་ངོ༌།  །
རྗེ་ཚ་ཁོ་བ་མཁན་ཆེན་ངག་དབང་གྲགས་པ་ནི།  རྗེ་མཉམ་མེད་ཙོང་ཁ་བ་ཆེན་པོའི་སྲས་ཀྱི་ཐུ་བོ་ཡིན་ཡང༌། རྫིང་ཕྱིའི་ཇོ་བོ་བྱམས་པར་ཞིག་གསོས་མཛད་སྐབས་དང༌།   གཉལ་གྱི་ཕྱོགས་སུ་ཆོས་གསུངས་སྐབས།  ཆོ་འཕྲུལ་སྨོན་ལམ་ཆེན་མོ་ཚུགས་སྐབས།    གདན་ས་ཆེན་པོ་དགེ་ལྡན་རྣམ་པར་རྒྱལ་བའི་གླིང་ཕྱག་འདེབས་མཛད་སྐབས་སོགས་སུ་དབུས་གཙང་དུ་བཞུགས་ཡོད་པ་རྗེ་ཡབ་སྲས་ཀྱི་རྣམ་ཐར་གང་དུ་ཡང་མི་སྣང་ལ་ཐ་ན་གསུང་སྒྲོས་ཙམ་ཡང་མ་མཆིས་སོ།    །
བྱ་བྲལ་ལ་མ་ཐེགས་གོང་ཞེས་པའི་ཚིག་ཟུར་ལས་ཀྱང་ཆུ་སྤྲེལ་སྤྱི་ལོ༡༣༩༢ལོར་ཨ་མདོར་ཕེབས་པར་མངོན།  རྗེ་ཚ་ཁོ་ངག་དབང་གྲགས་པའི་འཁྲུངས་རབས་ཡོངས་འཛིན་ཡེ་ཤེས་རྒྱལ་མཚན་གྱིས་མཛད་པ་ཞིག་ཡོད་ལ།   མཁས་གྲུབ་ཐམས་ཅད་མཁྱེན་པས་ཀྱང༌།  མཐའ་ཡས་པའི་ཡོན་ཏན་རིན་པོ་ཆེ་དུ་མས་ཉེ་བར་མཛེས་པའི་མཁན་ཆེན་ཚ་ཁོ་བ་ངག་དབང་གྲགས་པ་ལ་བསྟོད་པའི་ཚིགས་སུ་བཅད་པ་འདི་ནི་དེ་ཉིད་ཀྱི་དཔོན་པོ་ལུང་དང་རྟོགས་པའི་རྒྱན་དང་ལྡན་པ།   བླ་མ་དཔལ་ལྡན་ཆོས་ཀྱིས་གྲགས་པའི་གསུང་གིས་བསྐུལ་ནས།   མང་དུ་ཐོས་པའི་བཙུན་པ་དགེ་ལེགས་དཔལ་བཟང་བོས་སྦྱར་བའོ།  །ཞེས་དང༌།
ཡང་གུང་ཐང་བསྟན་པའི་སྒྲོན་མེས་མཛད་པའི་བསྟོད་པའི་མཇུག་བྱང་ལས། ཞེས་མཐའ་འཁོབ་འདུལ་བའི་མཆོག་འཕགས་པ་ཀ་ཏ་ཡ་ན་དང་ཆོས་མཚུངས་པ་རྗེ་བླ་མའི་ནང་ཐུགས་ཀྱི་སྲས་པོ་མཁན་ཆེན་ངག་དབང་གྲགས་པ་ལ་བསྟོད་པའི་རབ་ཏུ་བྱེད་པ་འདི་ནི།   སྔར་དོན་གཉེར་ཅན་དུ་མས་རྣམ་ཐར་གསོལ་འདེབས་ཤིག་དགོས་ཞེས་བསྐུལ་ཡང༌།   ས་བོན་མེད་སྟབས་རིམ་འགྱངས་སུ་སོང་བ་ལས། ཉེ་ཆར་མཁན་ཆེན་སྐུ་གདུང་ལ་མཇལ་སྐབས་རང་རྒྱུད་དད་པས་ཉེ་བར་བསྐུལ་ཞིང༌།  རྣམ་ཐར་ཡང་ཞིབ་ཏུ་བརྟགས་ཚེ་རྗེ་བླ་མས་དགྱེས་པའི་ཞལ་བཞེས་དང༌།   ཐུན་མོང་བ་ལམ་གཙོ་རྣམ་གསུམ་ཐུན་མོང་མ་ཡིན་པ་འཇིགས་བྱེད་ཀྱི་རིམ་གཉིས་གདམས་པའི་ཡིག་ཆུང་དུ་མ་བཅས་བསྩལ་བ་རྣམས་གུང་བསྒྲིགས་ན།  དེང་དུས་བླ་མས་བཤད་ལོ་དང༌།    སློབ་མས་ཐོས་ལོའི་རྣམ་གྲངས་གང་ཁོམ་དུ་བྱས་པ་ལྟ་བུ་མ་ཡིན་པར།   རྒྱ་གར་གྲུབ་ཆེན་རྣམས་ལ་ལྷ་དང་བླ་མས་ཉམས་རྟོགས་ཀྱི་རིམ་པ་དང་བསྟུན་ནས་གདམས་ངག་འབོག་པའི་རིམ་པ་ཇི་ལྟ་བ་བཞིན་ཡིན་འདུག་པས་དེ་ཉིད་གཞིར་བྱས་ཏེ། བཙུན་པ་དཀོན་མཆོག་བསྟན་པའི་སྒྲོན་མེས་མཆོད་སྡོང་རིན་པོ་ཆེའི་མདུན་ནས་འཕྲལ་དུ་སུག་བྲིས་བགྱིས་པ་འདིས་ཀྱང་བསྟན་པ་དང་སེམས་ཅན་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིགཅེས་གསུངས་པ་ལྟར།   རྗེ་ཚ་ཁོ་བ་མཁན་ཆེན་ངག་དབང་གྲགས་པའི་ཡོན་ཏན་དེ་ལྟར་ལ།   མཆོད་སྡོང་རིན་པོ་ཆེ་བཞུགས་ཡུལ་ནི་ད་ལྟ་རྔ་བ་ཁུལ་འབར་ཁམས་རྫོང་དུ་གཏོགས་ལ།   འབར་ཁམས་ནས་ཡར་ཅོག་ཙེ་རྒྱལ་སའི་བར་སྤྱི་ལེ་བརྒྱད་དང༌།   དེ་ནས་བཙན་ལྷ་རྫོང་ལ་འགྲོ་བའི་གཞུང་ལམ་བརྒྱུད་སྤྱི་ལེ་བཅུ་དྲུག་ཡས་མས་ནས་ཡར་ལ་བརྒྱབ་ན་ཚ་ཁོ་དགོན་དགའ་ལྡན་དར་རྒྱས་གླིང་དུ་གཡོན་ལ་རྗེ་ངག་དབང་གྲགས་པའི་སྐུ་གདུང་དང༌།  གཡས་སུ་ཁོང་གི་དཔོན་པོ་ཆོས་ཀྱི་གྲགས་པའི་སྐུ་གདུང་བཞུགས།དམར་དམག་རྒྱང་བསྐྱོད་སྐབས་མེ་རུ་བསྒྲོན།   དེའི་རྗེས་སུ་ཅོག་རྒྱལ་བསོད་ནམས་ཚེ་རིང་གིས་ཞིག་གསོས་བྱས་ཏེ་ས་རྡོའི་མཆོད་རྟེན་ལེགས་པ་ཞིག་བཞེངས་ནས་གདུང་རུས་རྣམས་ཤུག་པའི་ཟོ་བར་བླུགས་ཏེ་མཆོད་རྟེན་གྱི་བུམ་པར་བཞུགས་སུ་གསོལ།   དེའི་སྒོ་ཁྱིམ་དུ་རྗེ་སྐུ་བཅས་བཞུགས་པ་རིག་གནས་གསར་བརྗེའི་བར་གནས། མཆོད་རྟེན་ཅུང་ཟད་ཞིག་ཆུ་ཁྱི་སྤྱི་ལོ༡༩༨༢ལོའི་སྤྱི་ཟླ་༡༡པའི་ཚེས་༡༡ཉིན་སྣང་བ་མཐའ་ཡས་མི་ཡི་གར་རོལ་པཎ་ཆེན་རིན་པོ་ཆེ་སྐུ་ཕྲེང་བཅུ་བས་སྒོར་ལྔ་སྟོང་གནང༌། ཆུ་ཕག་སྤྱི་ལོ༡༩༨༣ལོར་ཡང་སྒོར་ལྔ་བརྒྱ་གནང་བ་བཅས་ཁྱོན་ལྔ་སྟོང་ལྔ་བརྒྱས་ལོ་དེར་ཁུལ་ནང་བསྟན་མཐུན་ཚོགས་ཀྱིས་མཆོད་རྟེན་ཞིག་གསོས་བྱས་གདུང་རུས་རྣམས་དཀར་ཡོལ་གྱི་ཟ་མ་ཏོག་ཏུ་བཞུགས་སུ་གསོལ།  དབུ་ཐོད་ཀྱི་དུམ་བུ་ཞིག་གི་དངོས་སུ་ཤིན་ཏུ་གསལ་བའི་ཨོཾ་ཡིག་དང༌།   གཞན་ཡང་ཡིག་འབྲུའི་རྣམ་པ་མང་བ་དང༌།  རབ་གནས་ཀྱི་དུས་འཇའ་འོད་སོགས་ངོ་མཚར་བའི་ལྟས་བཅས་འགྲོ་བ་དུ་མའི་མཐུན་སྣང་དུ་བྱུང༌།  དེའི་ལུང་བར་རྒྱ་མི་ནགས་གཅོད་མཁན་ཚོ་ཁག་ཅིག་ཡོད་པ་དེ་རྣམས་ཀྱིས།   གསེར་སྡོང་རིན་པོ་ཆེ་ཡོད་སར་འོད་སྣང་ཆེན་པོ་ཤར་ཟེར་ནས་རྒྱ་མི་རྣམས་མཇལ་མཁན་མང༌།  དེར་རྡོ་ལེབ་ཆེན་པོ་ཞིག་གི་ངོས་ལ།
ངག་དབང་གྲགས་པའི་ཞབས་ལ་གསོལ་བ་འདེབས། །ཞེས་སོགས་རྡོ་ལེབ་ངོས་གང་བོར་ཡི་གེ་ཡོད།  རྗེ་ཚ་ཁོ་བ་ངག་དབང་གྲགས་པའི་འཁྲུངས་རབས་ནི།  སྔོན་བྱང་ཆུབ་སེམས་དཔའ་དགའ་བའི་ཏོག་ཏུ་འཁྲུངས་ཏེ་ཀླུའི་རྒྱལ་བོ་ལས་བྱུང་བའི་ཡིད་བཞིན་གྱི་ནོར་བུ་སེམས་བསྐྱེད་པའི་རྫས་སུ་ཕུལ་ནས་ཐུགས་བསྐྱེད།   དེ་ནས་འཕགས་པ་མ་འགགས་པ།  དཔལ་འབྲས་རྡོ་རྗེ།  ཅོག་རོ་ཀླུའི་རྒྱལ་མཚན།   སློབ་དཔོན་དྷརྨ་པཱ་ལ།   སློབ་དཔོན་ཟླ་བ་གཞོན་ནུ།   བྱང་སེམས་ཟླ་བ་རྒྱལ་མཚན།  དཔལ་ལྡན་དགོན་པ་བ།   སྐྱེར་སྒང་བ།   ཀེའུ་ཡེ་ཤེས་འབྱུང་གནས།  མཁས་བཙུན་གཞོན་ནུ་དོན་གྲུབ།   ཚ་ཁོ་ངག་དབང་གྲགས་པ་སོགས་ཐུགས་རྒྱུད་གཅིག་ཅིང༌།  སྐུའི་སྐྱེ་བ་ཕྱི་མ་ལ་ཀུན་མཁྱེན་ལེགས་པ་དོན་གྲུབ་དང༌།   ཧོར་སྨིན་གྲོལ་ཆོས་ཀྱི་རྒྱལ་བོ་འཕྲིན་ལས་ལྷུན་གྲུབ་ཀྱི་སྐྱེ་བ་བཞེས་ནས་གདུལ་བྱ་མང་བོ་སྨིན་གྲོལ་ལ་བཀོད།   མདོར་ན་ཚ་ཁོ་དཔོན་པོ་རྗེ་མཁན་ཆེན་ངག་དབང་གྲགས་པ་དཔལ་བཟང་བོ་མཆོག་ནི།   ཀུན་མཁྱེན་འཇམ་དབྱངས་བཞད་པའི་འཇིགས་བྱེད་ཆོས་འབྱུང་ལས།   ཚ་ཁོ་དཔོན་པོ་ངག་དབང་གྲགས་པ།   མདོ་སྨད་པ་གྲགས་པ་བློ་གྲོས།ལྡོང་སྟོན་ཛྙཱ་ན་ཤྲཱི་དགེ་བཤེས་ཤ་སྟོན་ཏེ།    བྱ་བྲལ་ལ་མ་ཐེགས་གོང་གི་སྲས་སྔ་ཚར་བཞི།  ཞེས་དང་འཇམ་དབྱངས་ཆོས་རྗེ་བཀྲ་ཤིས་དཔལ་ལྡན།   མཚུངས་མེད་ཆོས་རྗེ་རྒྱལ་མཚན་བཟང་བོ།   རྗེ་བཙུན་ཤེས་རབ་སེང་གེ།   ཐམས་ཅད་མཁྱེན་པ་དགེ་འདུན་གྲུབ།   ཚ་ཁོ་དཔོན་པོ་ངག་དབང་གྲགས་པ།  སྟོད་ཤེར་སེང༌།   སྨད་ཤེར་སེང་དང་བདུན་ནི་འཕྲིན་ལས་ནམ་མཁའ་དངམཉམ་པའི་སྲས་ཆེན་བདུན།ཞེས་གསུངས་པ་ལྟར།   རྗེ་རིན་པོ་ཆེའི་སྲས་ལྔ་ཚར་བཞི་དང་འཕྲིན་ལས་ནམ་མཁའ་དང་མཉམ་པའི་སྲས་ཆེན་བདུན་གྱི་ཡ་གྱལ་ཡིན་ལ།   ཕྱིས་སུ་ཁོང་རང་གི་ཐུགས་བསྐྱེད་ཟབ་མོ་དང་རྗེ་རིན་པོ་ཆེའི་བཀའ་གསུང་གི་མེ་ཏོག་དུས་གཅིག་ཏུ་སྨིན་ཏེ་ཕྱིར་མདོ་སྨད་དུ་ཕེབས།   ཐོག་མར་རྔ་སྟོད་དུ་ཨ་འདུས་དགོན་ནམ་མཚོ་དགོན་གསང་ཆེན་བཀྲ་ཤིས་གླིང་ཞེས་པ་ཕྱག་འདེབས་མཛད།   དགོན་པ་བརྒྱ་རྩ་བརྒྱད་ཕྱག་འདེབས་མཛད་པའི་ཐོག་མར་དགོན་སྡེ་འདི་ཉིད་བཏབ་པས་ཡག་མགོ་དགོན་དུ་གྲགས།   དེ་རྗེས་རིམ་བཞིན་མཆོད་རྟེན་ལྕོགས་དང༌།   གདོང་རི་དགེ་ལྡན་དམ་ཆོས་གླིང༌།    ཟུང་ཆུའི་མཁར་ལུང་ཕྱོགས་སུ་མཁར་ཡག་རི་ཁྲོད་དང༌དམུ་དགེ་དགོན།   ཞང་དུར་ཕུ་ཏོའི་དགོན་དང༌།   རོང་ཆུ་ནག་ཏུ་ཙས་རུར་ས་དམར་དགོན།   ཁྲོ་ཆུའི་ཕྱོགས་སུ་ཀླུ་བཟོའི་དགོན།     སྔོན་ཚ་ཁོའི་ཁོག་གི་ཕྱོགས་སུ་ཁང་དམར་དགོན།   རྒྱལ་རོང་ཕྱོགས་སུ་སྐུ་གདུང་རིན་པོ་ཆེ་བཞུགས་ཡུལ་ཚ་ཁོ་དགོན་དགའ་ལྡན་དར་རྒྱས་གླིང༌།  བ་མགོ་དགོན།  ས་མགོ་དགོན།  ཏམ་མགོ་དགོན།  བཙན་ལྷར་སུམ་མདོ་དགོན།  རྗེས་སུ་འདིའི་མཚན་སྤོར་ནས་བསོད་ནམས་ཡག་དགོན་པ་ཡིན་པར་བཤད༌།  མིས་ཐོ་དགོན།   དམ་པ་དང་ཐག་ཉེ་སར་མཆོད་རྟེན་ས་དགོན་དང༌།   གྲུབ་མནོས་དགོན།  ཚོ་བདུན་དགོན་པའི་ཐག་ཉེ་སར་མཆོད་རྟེན་ཆེ་བ་ཞབས་ལྷ་ཁང་ཅན་དང༌།    དེ་སོགས་དགོན་སྡེ་བརྒྱ་རྩ་བརྒྱད་བཏབ་པའི་དམ་བཅའ་གྲུབ་པས་ད་ཚང་ལྷུན་གྲུབ་གླིང་ཕྱག་འདེབས་མཛད།  དེ་ལྟར་ཡུལ་ཕྱོགས་མང་བོར་ཕེབས་ནས་དགོན་སྡེ་བརྒྱ་རྩ་བརྒྱད་བཏབ་པར་གྲགས་སོ།ཆོས་སྡེ་འདི་ཕྱག་འདེབས་མཛད་པ་བོ་རྗེ་མཁན་ཆེན་ངག་དབང་གྲགས་པའི་མཛད་རྣམ་མདོར་བསྡུས་འདི་ནི་གཙོ་བོ་རས་ཆུང་བ་ཤེས་རབ་རྒྱ་མཚོས་མཛད་པའི་དམུ་དགེ་བཀྲ་ཤིས་འཁོར་ལོའི་དགོན་གྱི་བྱུང་བ་བཤེས་གཉེན་དམ་པའི་ཞལ་ལུང་གཞིར་བཞག་ཅིང་དེ་ལས་ཁོལ་བྱུང་བྱས་པ་ལགས་སོ། །
འདོན་སྤྲོད་པ། ཤེས་རབ་བློ་ལྡན།
རོང་སྟོན་ཤཱཀྱ་རྒྱལ་མཚན།
རྗེ་འདི་ཉིད་ཤར་རྒྱལ་མོ་རོང་དུ་ཡབ་བོན་པོ་གེ་གོད་རྒྱལ་པོ་དང་། ཡུམ་རྒྱ་གར་སྨན་ཞེས་བྱ་བའི་སྲས་སུ་རབ་བྱུང་དྲུག་པའི་མེ་ལུག(༡༣༦༧)ལོར་སྐུ་བལྟམས། ཐོག་མར་ཡབ་ཀྱི་དྲུང་དུ་བོན་ཆོས་ལ་སྦྱངས་ཤིང་ལུགས་དེ་ལ་བརྟེན་པའི་འཕྲིན་ལས་ཀྱང་དུ་མ་མཛད། དགུང་ལོ་བཅོ་བརྒྱད་པ་ལ་དབུས་གཙང་དུ་བྱོན་ཏེ་གསང་ཕུ་ནེའུ་ཐོགས་ཀྱི་ཆོས་གྲྭར་ཕེབས། གླིང་སྟོད་པ་རིན་ཆེན་རྣམ་རྒྱལ་ལ་བྱང་སེམས་ཀྱི་སྡོམ་པ་བཞེས། རྗེ་འདི་དང་ཀོང་སྟོན་བློ་གྲོས་དབང་ཕྱུག་གི་དྲུང་དུ་རྔོག་ལོ་ནས་བརྒྱུད་པའི་ཕར་ཚད་བསྡུས་གསུམ་དང་། དབུ་མ་རང་བརྒྱུད་པའི་བཤད་སྲོལ། སྐྱོར་མོ་ལུང་གི་མཁན་ཆེན་དཀའ་བཞི་པ་དང་། འཕན་ཡུལ་གྲོ་བའི་མཁས་པ་དམར་སྟོན་ལ་འདུལ་བ་སྨད་ལུགས་བྱ་འདུལ་དང་ཐོག་དཀའ་ཆེན་གྱི་བཤད་སྲོལ། མངོན་པ་མཛོད་མཆིམས་ལུགས་ཀྱི་བཤད་སྲོལ། ཐང་ཟག་པ་སྤྲུལ་སྐུ་གཞོན་ནུ་རྒྱལ་མཚན་ལ་དབུ་མ་ཐལ་འགྱུར་བ་ཚབ་ཀྱི་བཤད་སྲོལ། ལོ་པ་ཤཱཀྱ་རིན་ཆེན་གྱི་དྲུང་དུ་མངོན་པ་གོང་མ་སོགས་ལ་སྦྱངས། དགུང་ལོ་ཉེར་གཉིས་པ་ལ་གྲོ་ས་མཁན་ཆེན་ཀུན་དགའ་རྒྱལ་མཚན་དང་དམར་སྟོན་པའི་དྲུང་དུ་བསྙེན་པར་རྫོགས། མཚན་ཤཱཀྱ་རྒྱལ་མཚན་དཔལ་བཟང་པོར་གསོལ། རྣམ་ངེས་ཀྱི་ཊཱིཀ་བརྩམས་ཤིང་འཆད་པའི་འཁུར་བཟུང་། དགུང་ལོ་ཉེར་བདུན་པ་ལ་མཁན་ཆེན་གཡག་སྡེ་པ་དང་མཇལ་ཏེ་ས་ལུགས་ཀྱི་མདོའི་བཤད་སྲོལ་དང་། ཐེག་ཆེན་ཆོས་རྗེ་ལས་གསུང་ངག་སོགས་ཀྱི་ཟབ་དོན་བཞེས་ནས་ས་རྔོག་རྣམ་གཉིས་ཀྱི་བཤད་སྲོལ་རྒྱུན་བསྲིངས་ཏེ། ཕྱ་པ་ཆོས་སེང་དང་། བཅོམ་ལྡན་རིག་རལ། ཀུན་མཁྱེན་འདི་གསུམ་ལས་འཆད་པའི་རྒྱུན་དང་། དངོས་སློབ་བསྟན་འཛིན་གྱི་ཐོན་ཆེ་བ་མ་བྱུང་ཞེས་གྲགས། དགུང་ལོ་ལྔ་བཅུ་ཙམ་ལ་སྟོད་དིང་རི་དང་མུས་སོགས་སུ་སྔགས་ཀྱི་ཟབ་དོན་བཞེས་པ་དང་། མདོ་ཕྱོགས་ཀྱི་འཕྲིན་ལས་སྤེལ་བ་ཁོ་ན་མཛད། དགུང་ལོ་དྲུག་ཅུ་རེ་གཅིག་པ་ལ་སྡེ་དཔོན་སོ་སོའི་བསོད་ནམས་ཀྱི་མགྲོན་དང་། མདོ་སྔགས་ཀྱི་ཆོས་འཁོར་རྒྱ་ཆེ་བར་བསྐོར། དགུང་ལོ་རེ་དགུ་པ་ཤིང་ཡོས(༡༤༣༥)ལོར་འཕན་པོ་ནཱ་ལེནྡྲའི་ཆོས་གྲྭ་བཏབ་ནས་གཞན་དོན་མཛད། ཕར་ཕྱིན་བསྟན་པ་དང་། དབུ་མ་རང་བརྒྱུད་པའི་བསྟན་པ་ལ་ཀུན་མཁྱེན་འདི་བཀའ་དྲིན་ཆེ། དགུང་ལོ་ཉེར་གཉིས་པ་ལ་ཚད་མ་རྣམ་ངེས་འཆད་པ་ནས་བརྩམས་ཏེ་མྱ་ངན་ལས་འདས་པའི་བར་ཉིན་རེ་ལ་ཐ་ན་སློབ་མ་གཅིག་ཙམ་ལ་ཡང་གཙུག་ལག་གི་ཚིགས་སུ་བཅད་པ་གཅིག་ཡན་ཆད་ཀྱི་ཆོས་ཀྱི་སྦྱིན་པ་མཛད་པར་དམ་བཅས། གཞན་ལ་གནོད་པ་དང་། ཐོ་འཚམ་པ། ཕྲག་དོག་གི་རྣམ་པ་ཅུང་ཟད་ཀྱང་མི་མངའ། དགུང་ལོ་བརྒྱད་ཅུ་གྱ་གསུམ་བཞེས་པའི་ཚེ་ཡང་གཞུང་ཆེན་པོ་དག་ཀྱང་ཐུགས་ནས་ཐོགས་པ་མེད་པར་གསུང་ཐུབ། དབུས་གཙང་གི་གྲྭ་ས་ཆེན་པོ་རྣམས་སུ་གཞུང་པོ་ཏི་བཅུ་ལ་གྲྭ་སྐོར་མཛད་པས་རྩོད་པའི་ཁྱུ་མཆོག་ཏུ་གྲགས་ཤིང་། རོང་སྟོན་སྨྲ་བའི་སེངྒེ་ཞེས་པའ་མཚན་སྙན་གསོལ་། མཁན་ཆེན་སངས་རྒྱས་དཔལ་བའི་མཛད་སྲོལ་གཙོ་བོར་བཟུང་ནས་མངོན་པར་རྟོགས་པའི་རྒྱན་འགྲེལ་པ་དང་བཅས་པ་རྒྱུན་མི་ཆད་པར་གསུངས་ཤིང་། དེའི་མན་ངག་ཞི་བྱེད་བརྒྱུད་པ་ཕྱི་མ་ལ་གཙོ་བོར་མཛད། གསུང་རྩོམ་ལ《ཚད་མ་རྣམ་ངེས་ཀྱི་འགྲེལ་པ་རྟོག་གེའི་སྣང་བ》དང《འབུམ་གྱི་འགྲེལ་པ་རྒྱས་བསྡུས》གཉིས་ལ་སོགས་པ་གཞུང་ཆེན་བཞི་བཅུ་ཞེ་གཅིག་གི་རྣམ་བཤད་ཀྱིས་གཙོས་ཆོས་ཚན་སུམ་བརྒྱ་ལྔ་བཅུའི་གྲངས་སུ་བརྩམས་པར་མཛད། གསུང་ལས་སྐྱེས་པའི་སློབ་མའི་གཙོ་བོ་ནི། སྔ་ཚར་གི་བུ་ཆེན་བསྟན་པ་འདེགས་པའི་ཀ་ཆེན་བཞི། བར་ཚར་གྱི་བུ་ཆེན་གངས་ཅན་མཛེས་པའི་རྒྱན་བརྒྱད་དང་མཆོག་གཉིས། གསུང་ཐུགས་ཀྱི་མཛད་སྤྱོད་མཚུངས་པའི་བུ་ཆེན་གསུམ། ཕྱི་ཚར་གྱི་བུ་ཆེན་བསྟན་པའི་གསལ་བྱེད་བཅུ་དྲུག ཡང་ཚར་གྱི་བུ་ཆེན་གྲགས་པ་ཅན་བཞི་ལ་སོགས་པས་གཙོས་སྡེ་སྣོད་འཛིན་པ་སྟོང་ཕྲག་འགའ་བསྐྱངས། དགུང་ལོ་བརྒྱད་ཅུ་གྱ་གསུམ་ལ་ཕེབས་པ་རབ་བྱུང་བརྒྱད་པའི་ས་སྦྲུལ(༡༤༤༩)ལོར་ཞི་བར་གཤེགས་སོ། །དུང་དཀར་ཚིག་མཛོད་ཆེན་མོ་༽ལས་བཏུས།
གཙང་པཎྜི་ཏ་བློ་བཟང་བསྟན་པ་རྒྱ་མཚོ།
རྭ་རྒྱ་བློ་དབང་།
དམ་པ་འདི་རབ་བྱུང་བཅུ་གཉིས་པའི་མེ་སྦྲུལ་སྤྱི་ལོ་༡༧༣༧ ལོར་ཨ་རིག་སྨྲ་སྐམ་དུ་ཡབ་ཨ་མྱེས་ཆོས་སྐྱབས་དང་ཡུམ་སྐལ་རིས་གཉིས་ཀྱི་སྲས་སུ་སྐུ་བལྟམས། སྐུ་ན་ཆུང་དུས་སུ་རོང་བོ་དགོན་ཆེན་བདེ་ཆེན་ཆོས་འཁོར་གླིང་དུ་ཕེབས་ནས་མཁན་ཆེན་དགེ་འདུན་རྒྱ་མཚོའི་མདུན་བསྡུས་ཚན་རྣམ་འགྲེལ་ལ་ཞིབ་ཏུ་སྦྱངས། ཆོས་རྗེ་དེ་ཉིད་ཀྱིས་དགོས་པ་དུ་མར་གཟིགས་ནས་རྣམ་འགྲེལ་འཛིན་གྲྭར་ལན་གསུམ་འབབ་ཏུ་བཅུག ཐ་མའི་སྐབས་རྣམ་འགྲེལ་ལེའུ་དང་པོའི་ཐར་ལམ་གསལ་བྱེད་ཆ་ཚང་དང་མཐའ་དཔྱོད་ཆ་ཚང་བློ་རྒྱུགས་སུ་ཕུལ་ནས་དབུས་སུ་སློབ་གཉེར་ལ་འགྲོ་འདོད་ཡོད་ཚུལ་ཞུས་པས། ཐུགས་ཤིན་ཏུ་དགྱེས་ཏེ་གཞུང་འདི་རྣམས་བརྗེད་དུ་མ་འཇུག་དང་ཁྱེད་ལ་དགོས་པའི་དུས་ཤིག་ཡོད་གསུངས་ཏེ་བསླབ་བྱ་དང་བཅས་དབུས་སུ་རྫོངས་བརྡ་མཛད། དབུས་ནས་མཁས་གྲུབ་བྱེ་བའི་བསྟི་གནས་སེར་བྱེས་གྲྭ་ཚང་གི་ཨ་རིག་པ་རྣམས་ཀྱི་ཐོབ་ཁོངས་བྱ་བྲལ་ཁམས་ཚན་བཟུང་ནས་ཆོས་ཞུགས་གནང༌། སེར་བྱེས་སློབ་དཔོན་བྱམས་པ་སྨོན་ལམ་དང་བྲག་རི་ངག་དབང་དོན་གྲུབ་སོགས་བསྟེན་ཏེ་གཞུང་ཆེན་བཀའ་པོད་ལྔ་ལ་བརྩོན་པ་ལྷོད་མེད་གནང་བས་རྗེ་འདིའི་རྣམ་དཔྱོད་དང་གཞུང་ལུགས་ཀྱི་གོ་བབས་ལ་སྙན་པའི་གྲགས་པ་འབར། སྐབས་ཤིག་ྋཀུན་གཟིགས་པཎ་ཆེན་དཔལ་ལྡན་ཡེ་ཤེས་མཆོག་སེ་རར་ཕེབས་པར་མངའ་རིས་དགེ་བཤེས་ཐོགས་མེད་དང་ལྷན་དུ་ཚད་མ་རྣམ་འགྲེལ་གྱི་ཚོགས་གླེང་མཛད། སྐུ་ཟླ་དགེ་བཤེས་དེ་གཞུང་ལུགས་གང་ལའང་ཐོགས་པ་མེད་པས་མཚན་དེ་ལྟར་དུ་གྲགས་ཤིང་གྲྭ་ས་སེ་འབྲས་དགེ་གསུམ་གྱི་དགེ་བཤེས་རྣམས་ཀྱི་དཔེ་ཁྲིད་དོགས་གཅོད་ཞུ་ཡུལ་གྱི་དགེ་བཤེས་གྲགས་ཅན་ཞིག་ཡིན་མོད་རྗེ་འདིས་ལུང་རིགས་ཀྱིས་ཚར་བཅད་ནས་མི་སྨྲའི་བརྟུལ་ཞུགས་ལ་བཀོད་པས། པཎ་ཆེན་མཆོག་ཐུགས་དགྱེས་ནས་དེ་རིང་ཡིན་ན་ཨ་མདོའི་ཞབས་དྲུང་གིས་ཐོགས་མེད་ཐོགས་བཅས་བྱས་སོང་ཞེས་ཞལ་རྩེད་དང༌། དཔོན་སློབ་བྱམས་པ་སྨོན་ལམ་ལ་ཞབས་དྲུང་འདི་ལྷ་རམས་པ་སོང་ནས་ལོ་ག་ཚོད་སོང་ཞེས་གསུངས་པ་ལ། ཁོང་གསར་བུ་བ་ཡིན་ཞུས་པས། འདི་འདྲ་ཁ་དོག་དཀར་དམར་དུ་ཡོད་ཀྱང་ལྷ་རམས་པར་འོས་ཞེས་བསྔགས་པའི་མེ་ཏོག་ཡང་ཡང་འཐོར་བས་མཁས་པའི་གྲགས་པ་ལྷག་པར་འཕེལ། དེ་ལྟར་དབུ་ཕར་འདུལ་མཛོད་ཀྱི་ཐད་ཀའི་རྩ་འགྲེལ་གལ་ཆེན་ཕལ་ཆེར་ཐུགས་ལ་བཟུང་ནས་སྐྱོར་སྦྱངས་ཡུན་རིང་གནང་ཞིང་དཀའ་གནད་གང་ཡོད་ལ་རྒྱན་དྲུག་མཆོག་གཉིས་ལྟ་བུའི་མཁས་གྲུབ་དུ་མའི་མདུན་དུ་ཞིབ་སྦྱངས་དོགས་གཅོད་ཡུན་རིང་གནང་བ་སོགས་གུས་རྟག་བརྩོན་འགྲུས་ཀྱི་གཤོག་ཟུང་རབ་ཏུ་བརྐྱངས། ཀུན་གཟིགས་པཎ་ཆེན་རིན་པོ་ཆེ་དང༌། བྲག་རི་ངག་དབང་དོན་འགྲུབ། ཕུར་ལྕོག་ངག་དབང་བྱམས་པ། ཀུན་མཁྱེན་འཇིགས་མེད་དབང་པོ་སོགས་ཀྱི་མདུན་དུ་དབང་ལུང་མན་ངག་གི་བཀའ་ཆོས་གང་ཡོད་དང་ཐུན་མོང་རིག་གནས་ཐམས་ཅད་ཞིབ་པར་སྦྱངས་ཏེ་མཁས་པའི་རྒྱལ་ཐབས་ལ་བཞེངས།
གཙང་པཎྜི་ཏ་སྐུ་ཕྲེང་གསུམ་པ་དགེ་འདུན་ཐུབ་བསྟན་ཡར་འཕེལ།
དམ་པ་འདི་ནི་སྤྱི་ལོ་ ༡༧༨༡ ལོར་རོང་བོ་ཤ་བུ་ནར་སྡེ་བར་སྐུ་འཁྲུངས་ཤིང་དགུང་ལོ་ལྔའི་སྟེང་གཙང་པཎྜི་ཏ་སྐུ་ཕྲེང་གསུམ་པར་ངོས་འཛིན་མཛད། སྤྱི་ལོ ༡༧༩༠ ལོར་དབུས་སུ་ཕེབས་ཏེ་མཆོད་འབུལ་རྒྱ་ཆེན་དང་སེར་བྱེས་བྱ་བྲལ་ཁམས་ཚན་དུ་ཆོས་ཞུགས་མཛད། ཕྱིས་སུ་ལྷ་ལྡན་རབ་འབྱམས་པའི་གྲྭ་སྐོར་དམ་བཅའ་བཞག་སྟེ་མཁས་པའི་གྲགས་སྙན་རྒྱས་ཤིང་སྤྱི་ལོ་ ༡༨༠༦ ལོར་རང་ཡུལ་གྱི་སྡེ་དགོན་ཡོངས་ཀྱི་ཞུ་སྐུལ་ནན་ཆེར་བྱས་པར་བརྟེན་རང་ཡུལ་དུ་ཕེབས། སྤྱི་ལོ ༡༨༡༠ ལོར་དགོངས་པ་མྱ་ངན་ལས་འདས།
གཙང་དགོན་པའི་གཏན་རབས་ལས་བཏུས།
ཐུའུ་བཀྭན་བློ་བཟང་ཆོས་ཀྱི་ཉི་མ།
ཐུའུ་བཀྭན་བློ་བཟང་ཆོས་ཀྱི་ཉི་མ་ནི་མདོ་སྨད་ཕོ་རོད་འབྱང་གྲུའི་ཕྱོགས་ཕུན་ཚོགས་ལུང་བར་པྲ་སྟིའི་རིགས་ལས་ཡབ་དཔུང་སྐྱབས་རྒྱལ་དང་། ཡུམ་བ་རི་བཟའ་ཆོས་མཚོ་སྐྱིད་གཉིས་ཀྱི་སྲས་སུ་རབ་བྱུང་བཅུ་གཉིས་པའི་མེ་སྦྲུལ་ལོར﹙༡༧༣༧﹚སྐུ་བལྟམས། ཀུན་མཁྱེན་འཇིགས་མེད་དབང་པོ་དང་ཕུར་ལྕོག་བྱམས་པ་རིན་པོ་ཆེ། ལྕང་སྐྱ་རོལ་བའི་རྡོ་རྗེ་སོགས་དམ་པ་མང་པོ་ཚུལ་བཞིན་བསྟེན་ཏེ་མཁས་གྲུབ་ཆེན་པོའི་གོ་འཕང་བརྙེས། བསྟན་འཛིན་གྱི་བུ་སློབ་མང་དུ་བསྐྱངས།
མན་ཇུ་གོང་མའི་བཀའ་བཞིན་རྒྱ་ནག་ཏུ་ཐེངས་གཉིས་ཕེབས་ཏེ་དཔོན་འབངས་ལ་བཀའ་ཆོས་གནང་བ་སོགས་ལུགས་ཟུང་གི་འཕྲིན་ལས་ནམ་མཁའ་དང་མཉམ། གསུང་རྩོམ་ལ་ལྕང་སྐྱ་རོལ་བའི་རྡོ་རྗེའི་རྣམ་ཐར་དང་། གྲུབ་མཐའ་ཤེལ་གྱི་མེ་ལོང་སོགས་པོད་བཅོ་ལྔ་བཞུགས། དགུང་ལོ་རེ་དྲུག་པ་རབ་བྱུང་བཅུ་གསུམ་པའི་ཆུ་ཁྱི་ལོར﹙༡༨༠༢﹚གཟུགས་སྐུའི་བཀོད་པ་བསྡུས།
ཡོང་ཁུངས། བོད་ཀྱི་དུས་རབས་རིམ་བྱུང་གི་རྩོམ་ཡིག་གཅེས་བསྡུས་ཀྱི་མཛད་པ་པོ་ངོ་སྤྲོད་ལས་བཤུས།
བློ་བཟང་སྙན་གྲགས་རྒྱ་མཚོ།
==ཞང་སྟོན་བསྟན་པ་རྒྱ་མཚོ། མཚན་གཞན་ལ་དཀོན་མཆོག་ཐབས་མཁས་ཀྱང་ཞུ། ཁོང་ནི་རབ་བྱུང་བཅུ་བཞི་བའི་ཤིང་བྱ་སྤྱི་ལོ ༡༨༢༥ ལོར། ད་ལྟ་ཀན་སུའུ་ཞིང་ཆེན་ཞ་ཧོ་རྫོང་གི་ཁོངས་གཏོགས་ཁོ་ཚེའི་ཁེབ་ཐི་ཞེས་བྱ་བའི་སར་སྐུ་འཁྲུངས། མདོ་སྨད་བླ་བྲང་བཀྲ་ཤིས་འཁྱིལ་དུ་འཕགས་བོད་ཀྱི་གཞུང་ལུགས་མང་བོར་ཐུགས་གཉེར་མཛད། དེདག་གི་དཀའ་བའི་གནད་ལ་གཞན་དྲིང་མི་འཇོག་པའི་མཁྱེན་རབ་ཀྱི་རྩལ་ཡོངས་སུ་རྫོགས་ཏེ་བརྗོད་བྱ་ཟབ་ཅིང་གོ་བདེ་བ། རྗོད་བྱེད་སྙན་ཞིང་དོན་འདུས་པའི་གསུང་རྩོམ་པོ་ཏི་བཞིར་ལོངས་མཛད་ཡོད་ཅིང་། གསུང་སྐྱེས་སློབ་མ་ཡང་ཐུའུ་བཀྭན་བློ་བཟང་བཤད་སྒྲུབ་སོགས་མང་དུ་བསྐྱངས་ཏེ་རབ་བྱང་བཅོ་ལྔ་བའི་མེ་བྱ་ལོ་སྟེ་ ༡༨༩༧ ལོར་སྐུ་འདས།==
བཀྲིས་དོན་གྲུབ།
==གནས་ལུགས་དོན་གྱིས་ཀུན་གྱི་རྩེ་སུ་སོན།། རྣམ་དཔྱོད་རྩལ་གྱིས་ཤེས་བྱའི་ཕ་མཐར་བརྒལ།། སྙིང་རྗེའི་སྟོབས་ཀྱིས་སྙིགས་དུས་འགྲོ་ཚོགས་ལ།། སྐྱེས་སུ་ཕུལ་བས་གླེག་བམ་རི་ལས་མཐོ།། ==
སྒོ་མེ་གྲགས་པ་རྒྱ་མཚོ།
མགོན་ཀྱྰ་སྒོ་མེ་གྲགས་པ་རྒྱ་མཚོ་སྐུ་ཕྲེང་གཉིས་པ། སྐུ་འབུམ་རྒྱུད་པའི་ཁྲི་རབས་བཅུ་གཉིས་པ་སྨྲ་བའི་ཁྱུ་མཆོག་སྒོ་མེ་གྲགས་པ་རྒྱ་མཚོ་ནི། ཁྲི་ཀའི་ཧོར་ཀྱཱར་འཁྲུངས། ཁོང་དབུས་སུ་ཕེབས་ནས་འབྲས་སྒོ་མངས་གྲྭ་ཚང་དུ་ཞུགས། བཀའ་པོད་ཀྱི་གཞུང་ལ་ཐུགས་གཉེར་རྡོ་རུས་ཐུག་པ་གནང་། དུས་ཐོག་དེར་ཁོང་སྒོ་མངས་དགེ་བཤེས་ཆེ་གྲས་ཡིན་པར་མ་ཟད། སྨྲ་ངན་ཚར་གཅོད་པ་ལ་རྣམ་དཔྱོད་མཆོག་ཏུ་ཡངས་པའི་གྲགས་པ་ཕྱོགས་སུ་རྒྱས། ༧རྒྱལ་དབང་མཆོག་གིས་ཕྱིས་བཀའ་ཤོག་དང་གདུགས་དར་སོགས་གནང་། ཕྱིས་མདོ་སྨད་དུ་ཕེབས་ཏེ་གྲུབ་ཆེན་སྐལ་ལྡན་རྒྱ་མཚོའི་ཞབས་ལ་གཏུགས་ནས་ཐོས་བསམ་སྒོམ་གསུམ་གྱི་ཉམས་ལེན་ལ་འབད། རབ་ཉི་མེ་གླང་སྤྱི་ལོ༡༦༩༧ལོར་སླར་ཡང་དབུས་སུ་ཕེབས་ནས་འཇམ་དབྱངས་བཞད་པའི་རྡོ་རྗེ་སོགས་བཤེས་གཉེན་དུ་མ་བསྟེན་ནས་ཆོས་བཀའ་མང་དུ་གསན། སླར་མདོ་སྨད་དུ་ཕེབས་ཏེ་སྐུ་འབུམ་རྒྱུད་པའི་བླ་མ་དབུ་མཛད་དང་རྒྱུད་པའི་ཁྲིར་བཞུགས་ནས་འགྲིག་ཀུན་སྤྱོད་སོགས་ལ་སྐྱོང་བཀུར་སྔར་ལས་ལྷག་པ་མཛད། ནེའུ་ལུང་ངག་དབང་ཚུལ་ཁྲིམས་རྒྱ་མཚོས་དགོན་རྙིང་བཀྲ་ཤིས་ཆོས་གླིང་བ་ཕྱིས་སྤྱི་ལོ༡༧༠༩ལོར་རྒྱལ་མོ་རིའི་ཞོལ་ད་ལྟའི་གནས་འདིར་སྤོར་ནས་འཆད་ཉན་ཡར་རྒྱས་སུ་བསྐྱངས། དེ་ལྟར་ཁོང་གི་བཞེད་པ་མཐའ་དག་ལྷུན་གྱིས་གྲུབ་ནས་མཐར་རབ་ཉི་ས་བྱ་སྤྱི་ལོ༡༧༢༩ལོར་སྐུའི་བཀོད་པ་བསྡུས་སོ། །
མཁན་ཆེན་པདྨ་བློ་གྲོས།
མཐོན་པོའི་དབྱིངས་ན་མཁས་བའི་ཁྱུ་མཆོག་ལྡིང་།། དམའ་མོའི་ས་ན་རྨད་བྱུང་གཏེར་གྱིས་ཁེངས།། རྒྱ་བྱིན་ལྷ་ཡང་འདྲན་ཆུ་ཤོར་བའི་ཡུལ།། མདོ་སྨད་ས་ལའི་སྗོངས་འདི་ཨེ་མ་མཚར།། འདིར་རྗེས་དྲན་གྱི་ཚུལ་དུ་སྤྱི་ལོ600ནས་1900པར་འཁྲུངས་བའི་མདོ་སྨད་ཀྱི་སྐྱེས་ཆེན་དམ་པ་རྣམས་ཀྱི་མཚན་གཞུང་ལས་མེད་མོད་ལོ་རྒྱུས་དང་འཁྲུངས་འདས་ཀྱི་ལོ་ཚིགས་སོགས་ཧོར་གཙང་འཇིགས་མེད་ལགས་ཀྱིས་བརྩམས་གནང་མཛད་པའི་མདོ་སྨད་ལོ་རྒྱུས་ཆེན་མོའི་ནང་གསལ། སྤྱི་ལོ་༡༩༠༠་ནས་ད་པར་བྱུང་བའི་མཁས་དབང་དང་སྒྱུ་རྩལ་པ་ལྷ་བྲིས་མཁས་བ་རྣམས་ཀྱི་ལོ་རྒྱུས་ཟུར་དུ་བཀོད་ཡོད།
༄༅།། ཨེ་ནེ་རྡི།
༼ཨེ་ནེ་རྡི་༽(ལ་ཏིན​་སྐད།: Aeneis)
ཆག་ལོ་ཙཱ་བ་
ཆག་ལོ་ཙཱ་བ།
ཆག་ལོ་ཙཱ་བ་ཆོས་རྗེ་དཔལ་ནི་རབ་བྱུང་གསུམ་པའི་མེ་སྦྲུལ（༡༡༩༧）ལོ་ནས་རབ་བྱུང་བཞི་པའི་ཤིང་བྱི（༡༢༦༤）ལོ་དགུང་ལོ་དྲུག་ཅུ་རེ་བརྒྱད་བཞུགས། འདིའི་ལོ་རྒྱུས་ཅུང་ཟད《དེབ་ཐེར་སྔོན་པོ》ལེ་ཚན་[ཕ]པའི་ཤོག་གྲངས་༢༣ནས་༢༤བར་གསལ།
དཔལ་རྒ་ལོ་
(རྒ་ལོ་ཙྰ་བ་གཞོན་ནུ་དཔལ)གུང་ཐང་བླ་མ་ཞང་དང་དུས་མཉམ་པ་ཁོང་གི་རྣམ་ཐར་ལས་བཤད། འཁྲུངས་ཡུལ་ཁམས་ལྡན་མ་ནས་ཡིན། ལོ་རྒྱུས་རྒྱས་ན་ཇོ་ནང་ཏྰ་ར་ནྰ་ཐས་མཛད་པའི་《འཇམ་དཔལ་གཤིན་རྗེ་གཤེད་ཀྱི་ཆོས་འབྱུང་》དང།   《ཆོས་འབྱུང་མཁས་པའི་དགའ་སྟོན་》ལེ་ཚན་【ཏ】པའི་ཤོག་གྲངས་༡༢པར་གསལ། །
ཆགས་རྒྱ་
ཆགས་རྒྱ།
བུ་ལོན་གྱི་དཔང་རྒྱའམ་གན་རྒྱའི་མིང་།
དཔལ་རྒ་ལོ་
༼དུང་དཀར་ཚིག་མཛོད་ཆེན་མོ་༽ལས་བཏུས།
ཁ་ཆེ་པཎ་ཆེན་
ཁ་ཆེ་པཎ་ཆེན།
༼དུང་དཀར་ཚིག་མཛོད་ཆེན་མོ་༽ནས་བཏུས།
དཔལ་ཆེན་རྒ་ལོ་
གོང་དུ་དཔལ་རྒ་ལོ་ཞེས་པར་གཟིགས། །
༼དུང་དཀར་ཚིག་མཛོད་ཆེན་མོ་༽ལས་བཏུས།
ཆགས་
བྱེད་མེད་ལས་ཚིག
འདོད་པ་སྐྱེ་བ་དང་ཤ་ཞེན་བྱེད་པ་སོགས་ཀྱི་དོན་ཏེ། དཔེར་ན། རང་དོན་ཙམ་ལ་མ་ཆགས། སྒེར་དོན་ལ་ཞེ་མ་ཆགས། ཡུལ་ལ་ཞེ་ཆགས་ལྟ་བུ།
ཕྱགས།
ལྷམ་གྱི་ཞེ་ས།
ཨོ་བི་རྡི།
ཨོ་བི་རྡི་(ལ་ཏིན​་སྐད།: Publius Ovidius Naso)
གནམ་འགུལ་སྨྲ་བ་
གནམ་འགུལ་སྨྲ་བ། ཡང་ན་སའི་གོ་ལ་ལྟེ་བར་སྨྲ་བ་ཞེས་ཀྱང་བརྗོད་ཆོག
དེ་ཡང་གནའ་སྔ་མོའི་སྐབས་འགྲོ་བ་མིའི་རིགས་ཀྱིས་སའི་གོ་ལ་ནི་འཇིག་རྟེན་གྱི་ལྟེ་བ་ཡིན་པ་དང་། དེ་མིན་གྱི་གཟའ་སྐར་ཚང་མ་སའི་གོ་ལར་སྐོར་ནས་འཁོར་སྐྱོད་བྱེད་ཀྱི་ཡོད་ཅེས་པའི་རིག་གཞུང་སྨྲ་བ་ཞིག་རེད།
རྒྱད་སྐད་ནས་地心说ཞེས་བརྗོད།
ཆགས་རྟེན་བྲལ་ངེས་
ཆགས་རྟེན་བྲལ་ངེས།
ཁྱིམ་ཚང་ཆགས་པའི་རྟེན་གཞི་མེད་པར་གྱུར་ཐག་ཆོད་ཡིན་པ།
ཆགས་པའི་ལམ་བྱེད་པ་བཞི་
ཆགས་པའི་ལམ་བྱེད་པ་བཞི།
རྒོད་པ་ལ་བསྟེན་ནས་ཆགས་པ། །ལྟ་བ་ལ་བསྟེན་ནས་ཆགས་པ། །གཉིས་གཉིས་འཁྱུད་པ་ལ་བསྟེན་ནས་ཆགས་པ། །ལག་བཅངས་ལ་བསྟེན་ནས་ཆགས་པའོ། །
རོཀ དོག​
རོཀ དོག​ ༼དབྱིན་ཇིའི་སྐད།: Rock Dog; རྒྱ་སྐད།: 摇滚藏獒༽ ༢༠༡༦ལོའི་རྒྱ་ནག་ཨ་མེ་རི་ཁ་གྱི་གློག་བརྙན་།
གསལ་བཤད།
ལོ་བཅུ་གྲངས་ཀྱི་དོ་ཁྱི་པོ་ཏི་ནི་གངས་རི་གྲོང་ཚོའི་སྲུང་དམག་རྗེས་མ་ཞིག་ཏུ་འགྱུར་རྒྱུའི་རེ་བ་ཡོད། ཁོང་གི་ཨ་ཕ་ལིནུ་ཁི་སི་ཡི་རྗེས་སུ་ལུས་ཤིང་། ཁོང་གིས་ལོ་མང་པོའི་ཡར་སྔོན་དུ་མི་ངན་ལིནུ་ཁི་སི། ཁན་པ་ལ་ས་གནས་དེ་གའི་ལུག་ཁ་ཤས་ཀྱིས་རྣམ་པ་འགྱུར་བའི་སྒོ་ནས་དོ་ཁྱི་ཡིས་གྲོང་ཚོར་སྤྱང་ཀི་མཚོ་ཁུག་ཏུ་སྡོད་དུ་འཇུག་པའི་སྲུང་དམག་མང་པོ་ཡོད་མོད། འོན་ཀྱང་པོ་ཏི་ཡིས་ཨ་ཕའི་མིང་རྟགས་འགོད་པའི་བྱ་སྤྱོད་འཐུས། ལིནུ་ཁི་སི་ཡིས་ལོ་ན་གཞོན་དུས་པོ་ཏི་ཡི་ལས་འགན་ལ་དོ་སྣང་མི་བྱེད་པའི་རྐྱེན་གྱིས་གྲོང་ཚོའི་ནང་གི་རོལ་དབྱངས་བཀག་སྡོམ་བྱས་པ་རེད། ཁན་པ་ལ་ས་གནས་དེ་གའི་ལུག་ཁ་ཤས་ཀྱིས་རྣམ་པ་འགྱུར་བའི་སྒོ་ནས་དོ་ཁྱི་ཡིས་གྲོང་ཚོར་སྤྱང་ཀི་མཚོ་ཁུག་ཏུ་སྡོད་དུ་འཇུག་པའི་སྲུང་དམག་མང་པོ་ཡོད་མོད། འོན་ཀྱང་པོ་ཏི་ཡིས་ཨ་ཕའི་མིང་རྟགས་འགོད་པའི་བྱ་སྤྱོད་འཐུས། ཁན་པ་ཡིས་ལོ་ན་གཞོན་དུས་པོ་ཏི་ཡི་ལས་འགན་ལ་དོ་སྣང་མི་བྱེད་པའི་རྐྱེན་གྱིས་གྲོང་ཚོའི་ནང་གི་རོལ་དབྱངས་བཀག་སྡོམ་བྱས་པ་རེད།
༄༅།། གཟུགས་འགྱུར་བའི་གཏམ་རྒྱུད།
༼གཟུགས་འགྱུར་བའི་གཏམ་རྒྱུད་༽(ལ་ཏིན​་སྐད།: Metamorphoseon libri)
ཆགས་མེད་བདུན་
ཆགས་མེད་བདུན།
སྦྱིན་པ་ལོངས་སྤྱོད་ལ་སེར་སྣ་མེད་པས་མི་ཆགས་པ། ཕྱི་བཤོལ་མེད་པས་མི་ཆགས་པ། ཆོག་པར་མི་འཛིན་པས་ཆགས་པ་མེད་པ། ལན་ལ་མི་རེ་བས་ཆགས་པ་ཉིད་ཀྱང་མ་ཡིན་པ། རྣམ་སྨིན་ལ་མི་རེ་བས་མ་ཆགས་པ། བག་ཉལ་ལ་མི་ཆགས་པ། རྣམ་གཡེང་ལ་ཆགས་པ་མེད་པ།
ཆགས་སེམས་ཀྱིས་བཅིངས་པ་རིགས་བཞི་
ཆགས་སེམས་ཀྱིས་བཅིངས་པ་རིགས་བཞི།
དགེ་སྦྱོང་བརྩོན་འགྲུས་རྩོམ་པ། ཆོམ་རྐུན་པའི་ངག་རྒོད། སྐྱེས་པ་བུད་མེད་ལ་ཆགས་སེམས་ཀྱིས་བཅིངས་པ། བུད་མེད་སྐྱེས་པ་ལ་ཆགས་སེམས་ཀྱིས་བཅིངས་པའོ། །
༄༅།། ཨོ་སེ་ལོ།
༼ཨོ་སེ་ལོ་༽(དབྱིན་ཇིའི་སྐད།: Othello, the Moor of Venice)
ས་འགུལ་སྨྲ་བ་
ཉི་མ་ལྟེ་བར་སྨྲ་བ། ཡང་ན་ས་འགུལ་སྨྲ་བ།
རྒྱ་ཡིག་ནས་日心说ཞེས་བརྗོད། དེ་ནི་གཟའ་སྐར་འཁོར་སྐྱོད་ཀྱི་གནམ་འགུལ་སྨྲ་བའི་ལྡོག་ཟླའི་རིག་པའི་གཞུང་ལུགས་ཞིག་རེད།
ཁོ་ཕན་ཉི་ཁེས་ས་འགུལ་སྨྲ་བའི་ལྟ་བ་གསར་པ་དེ་བཏོན་ནས་ལོ་རྒྱུས་ཡུན་རིང་ནང་ལྟེ་བར་གནས་པའི་གནམ་འགུལ་སྨྲ་བའི་རིག་གཞུང་འདི་རྩ་མེད་དུ་བཏང་བ་དང་། སྐར་རྩིས་རིག་པའི་གཞུང་ལུགས་དེར་ལོ་རྒྱུས་གསར་པ་ཞིག་ཁ་ཕྱེ་ཐུབ་པ་རེད།
༄༅།། རྒྱལ་པོ་ལེར།
༼རྒྱལ་པོ་ལེར་༽(དབྱིན་ཇིའི་སྐད།: King Lear)
ཀྱེེ་རྡོ་རྗེ་མན་ངག་ལུགས་
སྙིང་པོ་ཀྱེེའི་རྡོ་རྗེ་གྲུབ་ཆེན་བིར་ཝ་པའི་ལུགས་ཀྱི་མིང་གི་རྣམ་གྲངས་སྟེ། གྲུབ་ཆེན་བིར་ཝ་པ་དང་མཁྱེན་རྟོགས་མཉམ་པར་གྲགས་པ་གྲུབ་ཆེན་ཊོམ་བྷི་ཧེ་རུ་ཀཿཡི་མན་ངག་ལ་བརྟེན་ནས《བཤད་རྒྱུད་རྡོ་རྗེ་གུར》གྱི་རྗེས་སུ་འབྲངས་ཏེ་སློབ་དཔོན་མི་ཐུབ་ཟླ་བས《སྒྲུབ་ཐབས་ཡན་ལག་དྲུག་པ》སོགས་མཛད་པ་དེར་ཀྱེེ་རྡོར་མན་ངག་ལུགས་ཞེས་སུ་གྲགས་ཤིང་། དེའི་དབང་ལུང་ཁྲིད་སོགས་ས་སྐྱའི་བླ་ཆེན་རིམ་བྱོན་བརྒྱུད་ནས་དགེ་ལུགས་ཕྱོགས་སུ་ཡང་ཕྱག་བཞེས་ཀྱི་རྒྱུན་ཡོད་པ་དེ་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀྱེེ་རྡོར་གྱི་བསྐྱེད་རིམ་ལེགས་བཤད་ཉི་མའི་འོད་ཟེར་
ས་སྐྱའི་གསང་ཆེན་སློབ་བཤད་ཀྱི་བསྟན་འཛིན་ཆེན་པོ་ཚར་ཆེན་བློ་གསལ་རྒྱ་མཚོས་མཛད་པ་ཡིན། སྡེ་དགེ་དཔར་མའི་ཤོག་གྲངས༡༢༨པར་ཡོད།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཨ་རིག་རྭ་རྒྱའི་རིག་གནས་དྲ་བ།
ཨ་རིག་རྭ་རྒྱའི་རིག་གནས་དྲ་བ།
བུ་སྟོན་རིན་ཆེན་གྲུབ་
ཤོག་ངོས་བུ་སྟོན་རིན་ཆེན་གྲུབ་ལ་གཟིགས།
ཨ་རིག་རྭ་རྒྱའི་རིག་གནས་དྲ་བ།
ར་རྒྱ་དགོན།་
ཕོ་བྲང་པོ་ཏ་ལ་
ཕོ་བྲང་པོ་ཏ་ལ།
པོ་ཏ་ལ་ནི། ལེགས་སྦྱར་གྱི་སྐད་ཡིན་པས་འཕགས་པ་སྤྱན་རས་གཟིགས་ཀྱི་ཞིང་ཁམས་ལ་རི་བོ་པོ་ཏ་ལའམ་བོད་སྐད་དུ་རི་བོ་གྲུ་འཛིན་ཞེས་ཞུ་བས། ཆོས་རྒྱལ་སྲོང་བཙན་སྒམ་པོས་གནས་འདིར་སྒྲུབ་པ་མཛད་པའམ་ཆོས་རྒྱལ་ཉིད་སྤྱན་རས་གཟིགས་ཀྱི་རྣམ་སྤྲུལ་ཡིན་ཞེས་ཞུ་བས་ཕོ་བྲང་གི་མཚན་ལའང་སྤྱན་རས་གཟིགས་གྱི་ཕོ་བྲང་གི་མཚན་གསོལ་བ་ཡིན། གང་ཉིད་ལྷ་སར་མ་འབྱོར་གོང་ནས་ཕོ་བྲང་འདི་རྒྱང་རིང་ནས་མཇལ་ཐུབ་ལ་གྲོང་ཁྱེར་ནང་ནས་ཀྱང་ཨར་ལས་འཛུགས་སྐྲུན་གང་གིས་ཀྱང་སྒྲིབ་མ་ཐུབ་པར་ཕྱོགས་གང་ས་ནས་མཇལ་ཐུབ་ལ་གང་ནས་མཇལ་ཀྱང་བཟོ་བཀོད་ཤིན་ཏུ་ལེགས་པ་ཡོད། ཕོ་བྲང་དེ་ནི་སྤྱི་ལོའི་དུས་རབས་བདུན་པར་བོད་རྒྱལ་སོ་གསུམ་པ་སྲོང་བཙན་སྒམ་པོས་མཐའ་བཞིའི་རྒྱལ་ཁག་དབང་དུ་བསྡུས་ནས་བོད་གོང་བུ་གཅིག་ཏུ་གྱུར་གནང་རྗེས་སྤྱི་ལོ་༦༣༡ལོར་ཕོ་བྲང་བྱམས་པ་མི་འགྱུར་གླིང་(མལ་གྲོ་གོང་དཀར་རྫོང་ཁོངས་བརྒྱ་མ་ཞེས་པར་རྒྱལ་པོའི་སྐུ་མཁར་ཞེས་པ)ནས་དབུ་རུ་སྐྱིད་ཤོད་ལྷ་སར་ཕེབས་ཏེ་དམར་པོ་རིའི་སྟེང་དུ་ཕོ་བྲང་གཟིམས་ཁང་དཀར་པོ་བཞེངས་ཞེས་གསུངས། དེ་ནས་བལ་པོའི་རྒྱལ་པོ་དེ་ཝ་ལྷའི་སྲས་མོ་ལྷ་ཅིག་ཁྲི་བཙུན་ཁབ་ཏུ་བཞེས། དེ་རྗེས་རྒྱའི་གོང་མ་ཐང་ཐའི་ཙུང་གི་སྲས་མོ་རྒྱ་བཟའ་ཀོང་ཇོ་བཙུན་མོར་བསུས། གླང་ཆེན་ས་ལ་ཉལ་བ་ལྟ་བུའི་དམར་པོ་རི། སེང་གེ་གནམ་དུ་མཆོངས་པ་ལྟ་བུའི་ལྕགས་པོ་རི། སྟག་མོ་ཚང་དུ་འཛུལ་བ་ལྟ་བུའི་བར་མ་རི་བཅས་གསུམ་ལས་རྒྱལ་པོའི་ཕོ་བྲང་ནི་གླང་ཆེན་ས་ཉལ་བ་ལྟ་བུའི་དམར་པོ་རིའི་སྟེང་དུ་བཞེངས། དམར་པོ་རི་ལ་ལྕགས་རི་རྒྱ་ཁྱོན་དཔག་ཚད་གཅིག་ཡོད་པས་ལྕགས་པོ་རི་དང་། བར་མ་རིའང་ནང་དུ་ཚུད་ཡོད་ཅེས་གསུངས། ལྕགས་རི་ཕྱི་ནང་བར་གསུམ་གྱིས་བསྐོར་བའི་དབུས་སུ་མཁར་དགུ་ཐོག་ལ་ཁང་མིག་དགུ་བརྒྱ་དགུ་བཅུ་གོ་དགུ་དང་། རྩེ་མོར་མཁར་གཅིག་བཅས་མཁར་སྟོང་ཕྲག་གཅིག་ཡོད། མཁར་དེ་དག་གི་རྩེ་མོར་མདུང་དར་སྟོང་ཕྲག་ཙམ་བཙུགས། ལྷོ་ཕྱོགས་སུ་བཙུན་མོའི་ཕོ་བྲང་དགུ་ཐོག་བྱས་པ་ལ། ལྕགས་རིའི་ཕྱོགས་བཞི་ལ་སྒོ་བཞི། སྒོ་བཞི་ལ་མཁར་བཞི། མཁར་རེ་རེ་ལ་སྒོ་སྲུང་རེ། རྒྱལ་པོའི་ཕོ་བྲང་དང་བཙུན་མོའི་ཕོ་བྲང་དབར་ལྕགས་ཐག་གི་ཟམ་པ། ཕོ་བྲང་གི་ཤར་ལྷོའི་ཐང་དུ་རྟ་རྒྱུག་སའི་ལམ་དཔངས་སུ་འདོམ་པ་དོ། ཞེང་ལ་འདོམ་པ་བཅོ་བརྒྱད། རིང་ཚད་འདོམ་པ་སུམ་བརྒྱ་བཅས་ལ་སྤང་ལེབ་ཀྱི་སྟེང་སོ་ཕག་བསྒྲིགས་པ། ལམ་གྱི་གཡས་གཡོན་ལ་རིན་པོ་ཆེའི་དྲ་བས་བསྐོར་བ། མགོ་མཇུག་གཉིས་ལ་ཤིང་གི་དྭ་མིག་ལ་མཚོན་རྩི་བྱུག་པ། རྟ་གཅིག་གི་རྨིག་སྒྲས་རྟ་མང་པོ་དུས་གཅིག་ཏུ་རྒྱུག་པའི་རྨིག་སྒྲ་སྒྲོགས་པ་ལྟར་ཡོད་གསུངས། འོན་ཀྱང་དེ་རྗེས་ཆོས་རྒྱལ་མང་སྲོང་མང་བཙན་དུས་རྒྱ་ནག་དམག་གིས་མེར་བསྲེགས་ཞེས་དང་། ཁྲི་སྲོང་སྡེ་བཙན་སྐབས་དམར་པོ་རིར་ཐོག་བརྒྱབ་པ་སོགས་ཀྱིས་ཉམས་རྒུད་ཆེན་པོ་བྱུང་སྟེ་རྒྱལ་པོའི་ཕོ་བྲང་དང་། བཙུན་པོའི་ཕོ་བྲང་། རྟ་ལམ་སོགས་མེད་པར་གྱུར་ཡང་ཆོས་རྒྱལ་སྒྲུབ་ཕུག་དང་། འཕགས་པ་ལྷ་ཁང་སྔར་བཞིན་གནས་ལ་རྗེས་སུ་ཆོས་ལུགས་གྲུབ་མཐའ་སོ་སོའི་བླ་ཆེན་ཁག་གིས་ཀྱང་པོ་ཏ་ལར་གསུང་ཆོས་གནང་བའི་ལོ་རྒྱུས་ཡོད་ཚུལ་ལ་བལྟས་ན་སྐབས་ཤིག་ཕོ་བྲང་དེ་གཙུག་ལག་ཁང་ལྟ་བུར་གྱུར།
དེ་ནས་དུས་རབས་བཅོ་བདུན་པར་བོད་ཀྱི་སྲིད་དབང་གཙང་པ་སྡེ་སྲིད་ཀརྨ་བསྟན་སྐྱོང་དབང་པོས་བཟུང་སྐབས་པཎ་ཆེན་བློ་བཟང་ཆོས་རྒྱན་ནས་རྒྱལ་བ་སྐུ་ཕྲེང་ལྔ་པ་ངག་དབང་བློ་བཟང་རྒྱ་མཚོ་རྒྱལ་བ་སྐུ་ཕྲེང་བཞི་པའི་ཡང་སྲིད་དུ་ངོས་འཛིན་ཞུས་ཏེ་འབྲས་སྤུངས་སུ་ཆོས་བཞུགས་མཛད། གུ་ཤྲཱི་བསྟན་འཛིན་ཆོས་རྒྱལ་གྱིས་གཙང་པ་སྡེ་སྲིད་ཀྱི་སྲིད་དབང་འཕྲོག་སྟེ་ཆོས་སྲིད་ལུགས་གཉིས་ཀྱི་སྲིད་དབང་མཐའ་དག་རྒྱལ་བ་ལྔ་པའི་ཕྱག་ཏུ་ཕུལ་ཏེ་འབྲས་སྤུངས་སུ་དགའ་ལྡན་ཕོ་བྲང་བཙུགས། ༡༦༤༥ལོར་རྒྱལ་བ་ལྔ་པའི་བཀའ་བཀོད་བཞིན་སྡེ་སྲིད་བསོད་ནམས་རབ་བརྟན་གྱིས་རྩེ་ཕོ་བྲང་དཀར་པོ་རྒྱས་བསྐྲུན་མཛད། གཞུང་ས་དགའ་ལྡན་ཕོ་བྲང་འབྲས་སྤུངས་ནས་པོ་ཏ་ལ་རུ་སྤོས། འཕགས་པ་ལོ་ཀེ་ཤྭ་རའི་སྐུ་བརྙན་ཡང་གཙང་པའི་དམག་འཁྲུག་སྐབས་མཚོ་སྔོན་བར་གྱར་བ་སླར་ཡང་སྔར་གནས་སུ་གདན་འདྲེན་ཐུབ།
རྣམ་རྒྱལ་གྲྭ་ཚང་ཡང་ཕོ་བྲང་འདིའི་ནང་གནས་ཤིང་། དེའང་ཏཱ་ལའི་བླ་མ་སྐུ་ཕྲེང་གསུམ་པ་བསོད་ནམས་རྒྱ་མཚོ་ཨལ་ཐན་རྒྱལ་པོས་སོགས་ཡུལ་དུ་གདན་འདྲེན་དུས་རྒྱལ་པོའི་སྐུ་ཚེ་བསྲིང་བར་རྣམ་རྒྱལ་མའི་ཆོ་ག་དང་། རྗེ་རང་གིས་བསྟེན་པའི་དགེ་བསྙེན་ཀྱི་ཆོས་སྲུང་སོགས་ཀུན་བཟང་རྩེ་བའི་ལུགས་ལྟར་བཙུགས་པས་རྣམ་རྒྱལ་གྲྭ་ཚང་ངམ། རྒྱལ་བའི་སྐུ་འཁོར་གྲྭ་ཚང་ངམ་སྐུ་ཞབས་གྲྭ་ཚང་ཞེས་ཞུ། སྤྱིར་རབ་བྱུང་བ་ལ་གྲྭ་པ་ཞེས་ཟེར་ཡང་། རྣམ་རྒྱལ་གྲྭ་ཚང་དང་། རྒྱལ་ཚབ་གནང་མྱོང་བའི་གླིང་ཁག་གི་གྲྭ་པར་སྐུ་ཞབས་ཞེས་ཞུ། སྔོན་དགེ་འདུན་གྲངས་ཚང་བརྒྱ་དང་བདུན་ཅུས། གཙོ་བོ་རི་བོ་དགེ་ལྡན་གྱི་སྔགས་ཆོག་ཕྱག་བཞེད་མཛད་པའི་སྟེང་། ཕུར་པའི་སྒྲུབ་མཆོད་ཏེ་རྙིང་མའི་ལུགས་[page 8] དང་། གུར་ཞལ་སོགས་ས་ལུགས་ཀྱང་ཕྱག་བཞེད་མཛད་པ་ཡིན། ཕོ་བྲང་འདིར་རིག་གནས་གསར་བརྗེ་ཞེས་དགོན་སྡེ་གཏོར་བཤིག་བྱེད་པའི་དུས་གནོད་སྐྱོན་སྤྱིར་ན་བྱུང་མེད་ལ༡༩༨༩ལོར་ཉམས་གསོ་གནང་བ་དང་། ༡༩༩༤ལོར་འཛམ་གླིང་མཉམ་འབྲེལ་རྒྱལ་ཚོགས་ཀྱི་རིག་དངོས་སྲུང་སྐྱོབ་ཀྱི་སྡེ་ཚན་དུ་ཚུད་པ་བཅས་ཡིན།
པོ་ཏ་ལའི་མདུན་ནས་མར་བབས་པའི་ཁུལ་དེར་ཞོལ་ཞེས་ཟེར། ཞོལ་ཞེས་པ་ནི་པོ་ཏ་ལའི་འདབས་སུ་ཆགས་པས་ཡིན། འདིར་ཞོལ་ལྕགས་རིའི་ཕྱི་ནང་གཉིས་ཏེ་ལྕགས་རིའི་ནང་དུ་སྔོན་སྡེ་པ་གཞུང་གི་ལས་ཁུངས་ཁག་ཆགས་ཡོད་པ་ནི་དམག་སྤྱི་ཁང་དང་། པར་ཁང་སྟེ་བོད་དཔེའི་པར་ཤིང་ཁག་བཞུགས་པ་དང་། ནས་ཁང་ཐོག་ཀ་སྟེ་འབྲུ་ཁང་གི་ཐོག་ཀ་ཡིན། འདོད་དཔལ་ཏེ་ཐོག་མར་ཀརྨ་བཀའ་བརྒྱུད་ཀྱི་དགོན་པ་ཡིན་སྐད་ལ་རྗེས་སུ་ལུགས་རྒྱག་སའི་བཟོ་གྲྭ། ཞོལ་པ་ལས་ཁུངས་ཏེ་ལྷ་སའི་ཉེ་འདབས་ཀྱི་རྫོང་གཞིས་ཁག་གི་ཁྲིམས་ཁང་བཅས་ལས་གྲུབ་ཡོད་པ་ད་ལྟའང་ཁང་རྙིང་དང་ལྕགས་རི་བཅས་བསྡད་ཡོད། ཞོལ་གྱི་གྲོང་མི་རྣམས་ཕོ་བྲང་གི་རྒྱབ་སྟེ་ལྷ་ཀླུ་ཁུལ་དུ་གནས་སྤོས་བྱས་སྟབས་ད་ལྟ་ཁུལ་དེར་ཡང་ཞོལ་གྲོང་གསར་ཞེས་ཟེར།
ཆགས་ཡུལ་ལྷ་ས་གྲོང་ཁྱེར་གྱི་ར་ས་འཕྲུལ་སྣང་གི་གཙུག་ལག་ཁང་དང་བར་ཐག་སྤྱི་ལེ་གཉིས་ཙམ་ཡོད་པའི་ནུབ་བྱང་གྱི་ཚམས་སུ་ཡན་ལག་བདུན་དང་ལྡན་པའི་གླང་པོ་ཆེ་བྲིས་ཀྱི་ནང་དུ་བག་ཕེབས་ནས་ཉལ་བ་ལྟ་བུའི་ས་འཛིན་གྱི་སྟེང་དུ་བ་གམ་མངོན་པར་མཐོ་ཞིང་གནས་སོ།     འདེབས་ལོ་བོད་ཤིང་མོ་ལུག་ལོ་སྤྱི་ལོ་༦༣༥སུམ་པོ་ཆོས་འབྱུང་དང་རྒྱལ་རབས་གསལ་མེར་བཞེད་ འདེབས་མཁན་ཆོས་རྒྱལ་སྲོང་བཙན་སྒམ་པོ།
ཐོག་མར་སྒྲུབ་ཁང་ཞིག་བརྩེགས་ཏེ་ཆོས་རྒྱལ་ཉིད་སྒྲུབ་ཁང་དེའི་ནང་སྤྱན་རས་གཟིགས་ཀྱི་སྒོམ་སྒྲུབ་ལ་བཞུགས་ཤིང་སྒྲུབ་ཁང་དེ་ནི་ད་ལྟའི་ཕོ་བྲང་དམར་པོའི་བྱང་ངོས་ཀྱི་ཟུར་ཕུག་ཏུ་ཡོད་པའི་ཆོས་རྒྱལ་སྒྲུབ་ཕུག་ཅེས་བྱ་བ་དེ་ཡིན། བལ་བཟའ་ཁྲི་བཙུན་རྒྱལ་པོའི་བཙུན་མོར་ཕེབས་ནས་ཡུན་རིང་མ་སོང་བར་དུ་རྒྱལ་པོ་དང་བཙུན་མོ་ཁྲི་བཙུན་གཏན་བཞུགས་ཀྱི་ཕོ་བྲང་ཞིག་འཛུགས་སྐྲུན་གནང་ཡོད་པ་རྒྱལ་རབས་གསལ་བའི་མེ་ལོང་ལས་ཤིང་མོ་ལུག་གི་ལོ་ལ་མཁར་ལས་ཀྱི་རྨང་འདིང་   མཐོན་དམན་གྱི་ཚད་ལ་གྱང་སྐོར་སུམ་ཅུ་བརྩེགས་པས་མཐོ་ཞིང་རྒྱ་ཆེ་སྟེ། ལོགས་རེ་ལ་རྒྱང་གྲགས་རེ་ཡོད་པ་སྒོ་མོ་ཆེ་ལྷོ་ཕྱོགས་སུ་བསྟན་པ་   མཁར་དམར་པོ་དགུ་བརྒྱ་  རྩེ་མོ་རྒྱལ་པོའི་སྐུ་མཁར་དང་སྟོང་ཐམ་པ་   མཁར་ཐམས་ཅད་ཁ་བད་རིན་པོ་ཆེའི་རྒྱན་ མདའ་ཡབ་ པུ་ཤུད་ དྲིལ་བ་  གཡེར་ཁའི་སྒྲ་འཁྲོལ་བ་ཞེས་དང་  གཞན་ཡང་ལྷོ་ཕྱོགས་ཀྱི་ལྕགས་རི་ལ་ཟབས་སུ་འདོམ་བཅུའི་དོང་བྲུསགནས་  དེའི་སྟེང་དུ་སྤང་ལེབ་བསྒྲིགས་   དེའི་སྟེང་དུ་སོ་ཕག་བསྒྲིགས་པས་ དེའི་སྟེང་དུ་རྟ་གཅིག་གིས་རྒྱུགས་ཀྱང་  རྟ་བཅུས་ལྷན་དུ་རྒྱུགས་པ་ལྟ་བུའི་སྒྲ་འོང་བའོ་   ལྷོ་ཕྱོགས་སུ་སོ་ཕག་གི་མཁར་ལ་དཔེ་བླངས་ནས་  བྲག་ལྷ་བཀྲ་ཤིས་ཀྱི་གཞལ་ཡས་ཁང་བྱ་བ་  ཁྲི་བཙུན་རང་གི་སྐུ་མཁར་དགུ་ཐོག་ཡོད་པ་ཞིག་བརྩིགས་ཏེ་མཐའ་གྲུ་ཆེ་ཞིང་མཐོ་ལ་ལེགས་པ་ བཀོད་པས་མཛེས་པ་ཞིག་བརྩིགས་སོ་  རྒྱལ་པོའི་སྐུ་མཁར་དང་ བཙུན་མའི་སྐུ་མཀར་གཉིས་ཀྱི་བར་ལྕགས་ཟམ་གྱིས་སྦྲེལ་ཏེ་ དེའི་འོག་ན་ དར་དང་ རྔ་ཡབ་ དྲིལ་བུ་ གཡེར་ཁའི་སྒྲ་འཁྲོལ་བ་ རྒྱལ་པོ་ཡབ་ཡུམ་ཕར་གཤེགས་ཚུར་གཤེགས་མཛད་པའོ་ ཞེས་དང་སྐབས་དེའི་ཕོ་བྲང་དམར་པོའི་བཟོ་དབྱིབས་ཇི་ལྟར་ཡིན་ཚུལ་སྐོར་གྱི་དཔེ་རིས་ཁུངས་བཙན་ཡོད་པ་ནི་  ལྷ་ས་གཙུག་ལག་ཁང་གི་གཞུང་སྒོ་ནང་མའི་གཞོག་ངོས་སུ་ཡོད་པའི་ལྡེབས་བྲིས་རྙིང་པ་ཇི་ལྟ་བཞིན་དངོས་སུ་མཇལ་རྒྱུ་ཡོད་པ་དེ་ཡིན་།
ཆོས་རྒྱལ་སྲོང་བཙན་སྒམ་པོའི་སྐབས་བཟོ་སྐྲུན་གནང་བའི་ཕོ་བྲང་དམར་པོ་དེ་མང་སྲོང་མང་བཙན་གྱི་དུས་རྒྱ་བོད་དམག་འཁྲུག་སྐབས་མེར་བསྲེགས་པ་དང་ ཆོས་རྒྱལ་ཁྲི་སྲོང་ལྡེ་བཙན་དུས་ཕོ་བྲང་དམར་པོར་ཐོག་གིས་གཏོར་སྐྱོན་བྱུང་བ་སོགས་ཉམས་ཆག་ཅུང་ཆེ་ཙམ་བྱུང་བའི་རྐྱེན་ ཆོས་རྒྱལ་སྲོང་བཙན་སྐུ་དུས་བཞེངས་པའི་ཕོ་བྲང་དམར་པོའི་ཆོས་རྒྱལ་སྒྲུབ་ཕུག་དང་འཕགས་པ་ལྷ་ཁང་གཉིས་ད་བར་ལྷག་བསྡད་བྱུང་བ་ཡིན་ དེ་ནས་རྒྱལ་མཆོག་ལྔ་པ་ཆེན་པོ་ངག་དབང་བློ་བཟང་རྒྱ་མཚོས་ཤཱི་ཧན་བསྟན་འཛིན་ཆོས་རྒྱལ་གྱི་རྒྱབ་སྐྱོར་འོག་བོད་ཀྱི་ཆོས་སྲིད་གཉིས་ཀྱི་དབང་ཆ་ཡོངས་རྫོགས་ཕྱག་ཏུ་བཞེས་ཏེ་  ཕོ་བྲང་དཀར་པོ་གསར་དུ་འཛུགས་སྐྲུན་གནང་བ་དང་  དེ་སྔ་འབྲས་སྤུངས་དགོན་པར་བཙུགས་པའི་དགའ་ལྡན་ཕོ་བྲང་དེ་རྩེ་ཕོ་བྲང་དཀར་པོ་ལ་གནས་སྤོས་མཛད་པ་རེད་ སྐབས་དེའི་བཟོ་སྐྲུན་གྱི་བཀོད་པ་ཇིན་ལྟར་ཡིན་ཚུལ་ཕོ་བྲང་དཀར་པོའི་རྩེ་ཐོག་ཏུ་ཡོད་པའི་རྒྱལ་དབང་རིམ་བྱུང་གི་གཟིམ་ཆུང་ཉི་འོད་ཤར་ནང་དུ་གཞོགས་བྱང་ངོས་ཀྱི་ལྡེབས་བྲིས་སུ་གསལ་ཞིང་ དེའི་ཤོད་དུ་རྒྱལ་དབང་སྐུ་ཕྲེང་རིམ་བྱུང་གིས་གལ་ཆེའི་མཛད་སྒོ་ཁག་གནང་སའི་ཚོམས་ཆེན་དེ་བཞིན་ཁང་པ་ཁག་གཅིག་ནི་ས་གནས་སྲིད་གཞུང་གི་ལས་ཁུངས་ཚུགས་ཡུལ་དང་  གཞུང་གི་བང་མཛོད་ བདེ་ཡངས་ཤར་ངོས་སུ་རྒྱལ་དབང་སྐུ་ཕྲེང་བདུན་པ་བསྐལ་བཟང་རྒྱ་མཚོའི་སྐུ་དུས་བཀའ་དྲུང་དང་ བཀའ་མགྲོན་ འགག་པ་བཅས་བཙུགས་པའི་སྲོལ་བཏོད་ནས་ རྩེ་ཡིག་ཚང་ལས་ཁུངས་དང་ རྩེ་སློབ་གྲ་སོགས་གནས་ཡོད་  གོང་གསལ་རྒྱལ་མཆོག་ལྔ་པ་ཆེན་པོའི་སྐབས་ཕོ་བྲང་གསར་སྐྲུན་གནང་བ་དེ་སྤྱི་ལོ་༡༦༤༥ལོར་དངོས་སུ་འགོ་འཚུགས་ནས་སྤྱི་ལོ་༡༦༤༨ལོར་ལེགས་པར་བསྒྲུབས་པ་ཤས་ཆེ་ཞིང་ དེ་ནས་རྒྱལ་དབང་རིམ་བྱོན་གྱིས་ལེགས་བཅོས་དང་ཉམས་གསོ་མཛད་ཡོད་པ་རེད།
དབུས་ཀྱི་ཕོ་བྲང་དམར་པོ་ནི་སྤྱི་ལོ་༡༦༩༠ལོར་སྡེ་སྲིད་སངས་རྒྱས་རྒྱ་མཚོའི་ཇུས་བཀོད་འོག་དུས་ཡུན་ལོ་བཞི་ཙམ་རིང་འཛུགས་སྐྲུན་གནང་སྟེ་ སྔར་ཡོད་ཕོ་བྲང་དམར་པོའི་ནུབ་དང་ ལྷོ་ཤར་བཅས་ནས་རྒྱ་བསྐྱེད་ཀྱིས་ཐོག་ཚད་བོད་ལུགས་ཀྱི་ཐོག་བརྩེགས་བཅུ་གསུམ་ཡོད་པའི་སྟེང་དུ་ རྒྱལ་བའི་གཟིམ་ཆུང་བཀའ་གདམ་འཁྱིལ་བ་དང་ ངོ་མཚར་འཁྱིལ་བ་ འདོད་དགུ་འཁྱིལ་བ་  བདེ་ལྡན་འཁྱིལ་བ་  ཕུན་ཚོགས་བཀོད་པ་  ས་གསུམ་རྣམ་རྒྱལ་སོགས་ཁག་བཅུ་གསུམ་དང་དེའི་ཤོད་དུ་སྨན་བླ་ལྷ་ཁང་དང་བླ་མ་ལྷ་ཁང་ རྒྱ་ནག་ལྷ་ཁང་ལི་མ་ལྷ་ཁང་དེའི་ཤོད་དུ་ཚོམས་ཆེན་སྲིད་བཞིའི་ཕུན་ཚོགས་  ཚོམས་ཆེན་གྱི་འདུ་ཁང་ཤར་ངོས་སུ་ལམ་རིམ་ལྷ་ཁང་ ལྷོ་ངོས་སུ་རིག་འཛིན་ལྷ་ཁང་ ནུབ་ངོས་སུ་རྒྱལ་མཆོག་ལྔ་པ་ཆེན་པོའི་གསེར་གདུང་འཛམ་གླིང་རྒྱན་གཅིག་  བྱང་ངོས་སུ་འཁྲུངས་རབས་ལྷ་ཁང་བཅས་ལྷ་ཁང་ཆེ་བ་བཞི་   ཚོམས་ཆེན་ནང་གི་ལྡེབས་བྲིས་སུ་ རྒྱལ་མཆོག་ལྔ་པ་ཆེན་པོའི་མཛད་རྣམ་དང་  བར་ཐོག་གི་ཁྱམས་སུ་སྡེ་སྲིད་སངས་རྒྱས་རྒྱ་མཚོའི་རྣམ་ཐར་དང་ཕོ་བྲང་དམར་པོ་གསར་བཞེངས་བྱས་པའི་ལོ་རྒྱུས་ལྡེབས་བྲིས་སོགས་ཡོད་པ་རེད་ཕོ་བྲང་དམར་པོའི་གསེར་གདུང་ཁང་ཁག་སོ་སོའི་ནང་བོད་མི་རང་ཉིད་ཀྱི་སྒྱུ་རྩལ་བཟོ་བཀོད་པས་མཚར་དུ་བརྒྱན་པའི་རྒྱལ་དབང་རིམ་བྱོན་གྱི་གསེར་གདུང་ཁག་བརྒྱད་བཟོ་སྐྲུན་བྱད་ཡོད་པ་སྟེ་སྤྱི་ལོ་༡༦༩༢ལོར་བཞེངས་པའི་རྒྱལ་མཆོག་ལྔ་པ་ཆེན་པོ་ངག་དབང་བློ་བཟང་རྒྱ་མཚོའི་གསེར་གདུང་འཛམ་གླིང་རྒྱན་གཅིག་དང་དུས་མཚུངས་སུ་སྡེ་སྲིད་སངས་རྒྱས་རྒྱ་མཚོས་<གསེར་གདུང་འཛམ་གླིང་རྒྱན་གཅིག་གི་དཀར་ཆག་>བརྩམས་  སྤྱི་ལོ་༡༧༥༧ལོར་བཞེངས་པའི་རྒྱལ་དབང་སྐུ་ཕྲེང་བདུན་པ་བསྐལ་བཟང་རྒྱ་མཚོའི་གསེར་གདུང་བཀྲ་ཤིས་འོད་འབར་ སྤྱི་ལོ་༡༨༠༥ལོར་བཞེངས་པའི་རྒྱལ་དབང་སྐུ་ཕྲེང་བརྒྱད་པ་འཇམ་དཔལ་རྒྱ་མཚོའི་གསེར་གདུང་དགེ་ལེགས་གཟི་འབར་  སྤྱི་ལོ་༡༨༡༥ལོར་བཞེངས་པའི་རྒྱལ་དབང་སྐུ་ཕྲེང་དགུ་པ་ལུང་རྟོགས་རྒྱ་མཚོའི་གསེར་གདུང་དང་ སྤྱི་ལོ་༡༨༣༧ལོར་བཞེངས་པའི་རྒྱལ་དབང་སྐུ་ཕྲེང་བཅུ་པ་ཚུལ་ཁྲིམས་རྒྱ་མཚོའི་གསེར་གདུང་ཁམས་གསུམ་རྒྱན་མཆོག་  སྤྱི་ལོ་༡༨༥༥ལོར་བཞེངས་པའི་རྒྱལ་དབང་སྐུ་ཕྲེང་བཅུ་གཅིག་པ་མཁས་གྲུབ་རྒྱ་མཚོའི་གསེར་གདུང་ཕན་བདེ་འོད་འབར་  སྤྱི་ལོ་༡༨༧༥ལོར་བཞེངས་པའི་རྒྱལ་དབང་སྐུ་ཕྲེང་བཅུ་གཉིས་པ་འཕྲིན་ལས་རྒྱ་མཚོའི་གསེར་གདུང་ཚེ་སྦྱིན་འོད་འབར་  སྤྱི་ལོ་༡༩༣༤ལོར་བཞེངས་པའི་རྒྱལ་དབང་སྐུ་ཕྲེང་བཅུ་གསུམ་པ་ཐུབ་བསྟན་རྒྱ་མཚོའི་གསེར་གདུང་དགེ་ལེགས་འདོད་འཇོ་བཅས་བཞུགས་སོ་ ཕོ་བྲང་དམར་པོའི་ནུབ་ངོས་སུ་རྩེ་རྣམ་རྒྱལ་གྲ་ཚང་ཆགས་ཡོད་པ་དེ་ཐོག་མར་རྒྱལ་དབང་སྐུ་ཕྲེང་གསུམ་པ་བསོད་ནམས་རྒྱ་མཚོའི་སྐབས་གསར་འཛུགས་གནང་བ་དང་ ད་ལྟའི་བཀོད་པ་ནི་སྡེ་སྲིད་སངས་རྒྱས་རྒྱ་མཚོས་གསར་བཞེངས་མཛད་པའི་མཐོ་ཚད་དང་གཞི་རྒྱ་དེ་ཙམ་ཡིན་པར་སེམས་།
ཕོ་བྲང་པོ་ཏ་ལ་ནི་བོད་མི་རིགས་ཀྱི་རླབས་ཆེ་བའི་གནའ་རབས་འཛུགས་སྐྲུན་ཡིན་ལ་བོད་ཀྱི་ནང་བསྟན་ཆོས་ལུགས་ཆབ་སྲིད་དཔལ་འབྱོར་རིག་གནས་ སྒྱུ་རྩལ་འཛུགས་སྐྲུན་གང་ཅིའི་ཐད་ཀྱི་ཉིང་བཅུད་ལྟ་བུ་ཡིན་།
ཕོ་ལོ་ནེའུ་སི།
ཕོ་ལོ་ནེའུ་སི་(དབྱིན་ཇིའི་སྐད།: Polonius)ནི་ཧམ་ལེ་ཐྲི་ནང་གི་མི་སྣ་གཅིག་རེད།
དཔལ་གྱི་ཆས་བཅུ་
རྒྱ་བྱིའུ་ཆེན་པོ་ལྕགས་ཀྱི་ཆས་དང། བསེ་ཁྲབ་དབང་གི་ཆས།  གཅན་གཟན་གཟིག་གི་ཆས།  སྤྲུལ་སྐུ་རྡོ་རྗེའི་ཆས།  གདུག་པ་སྤྲུལ་གྱི་ཆས།  དཔའ་བོ་སྟག་གི་ཆས།  གཟི་མདངས་ཞིང་ལྤགས་ཀྱི་ཆས།  དམར་གསལ་ཁྲག་གི་ཆས།  རྩལ་ཆེན་སེང་གིའི་ཆས།  གཏུམ་པ་དོམ་གྱི་ཆས་ཞེས་གསུངས་སོ།  དེ་ལྟར་སྒྱུ་འཕྲུལ་རྔམ་གློག་ལྟར་ན་དཔལ་གྱི་ཆས་བརྒྱད།  བཀའ་བརྒྱུད་ལྟར་ན།  དཔལ་གྱི་ཆས་བཅུའོ། །
ཁྲི་པི་གཡུལ་འགྱེད།
སྤྱི་ལོ་༢༠༨ལོར་ཚའོ་ཚའོ་ཡིས་བྱང་ཕྱོགས་གཅིག་གྱུར་བྱས་རྗེས་དམག་འབུམ་༢ལྷག་ཁྲིད་དེ་ལྷོ་ཕྱོགས་སུ་དཔུང་འཇུག་བྱས་ཤིང་། དམག་འབུམ་༨་ཡོད་པར་བསྒྲགས་ནས་རྒོལ་ཐེངས་གཅིག་གིས་འབྲི་ཆུའི་ལྷོ་ཕྱོགས་ཞོད་འཇགས་སུ་གཏོང་གྲབས་མཛད། ཚའོ་དམག་འབྲི་ཆུའི་ཁྲི་པི་ཕྱོགས་སུ་འབྱོར་དུས་སུན་ཆོན་དང་ལིའུ་པེའི་མཉལ་འབྲེལ་དམག་དཔུང་གིས་འགོག་རྒོལ་བྱས། དམག་དཔོན་རྒན་པ་ཧོང་ཀེ་ཡིས་མགོ་སྒུར་བར་བརྫུས་ནས་གྲུ་ནང་དུ་བུད་ཤིང་སྐམ་པོས་བཀང་སྟེ་ཚའོ་ཡི་དམག་སྒར་དུ་མེར་བསྒྲོན། སྐབས་དེར་དགུན་གཞུང་ཡིན་ཀྱང་གནམ་གཤིས་གློ་བུར་ཇེ་དྲོར་སོང་ནས་ཤར་ལྷོའི་རླུང་གཡུགས་པར། མེ་གྲོགས་རླུང་གིས་བྱས་ཏེ་ཚའོ་ཡི་དམག་སྒར་མེ་ཡི་རྒྱ་མཚོར་གྱུར་པ་ན། ཀྲོའུ་ཡུས་དང་ཀོན་ཡུས་གཉིས་ཀྱིས་ཕྱོགས་གཉིས་ནས་རྒོལ་རྡུང་བྱས་ཏེ་ཚའོ་དམག་ཆམ་ལ་ཕབ་པས་འབྲི་ཆུའི་བྱང་ཕྱོགས་སུ་ཕྱིར་འཐེན། དེ་ནི་མིང་དུ་གྲགས་པའི་ཁྲི་པི་གཡུལ་འགྱེད་རེད།
ཀྱེེ་རྡོ་རྗེ་
ནང་པ་སངས་རྒྱས་པའི་གསང་སྔགས་བླ་ན་མེད་པའི་རྒྱུད་ཀྱི་ནང་ཚན་མ་རྒྱུད་ལ་རྒྱུད་སྡེ་མི་འདྲ་བ་མང་དུ་ཡོད་པའི་ནང་ནས་ཀྱེེའི་རྡོ་རྗེའམ《དགྱེས་པ་རྡོ་རྗེའི་རྒྱུད》ནས་གསུངས་པའི་ཡི་དམ་གྱི་ལྷ་ཞིག་ཡིན། དེ་ཡང་ཀྱེེའི་རྡོ་རྗེ་ལ་རིགས་བསྡུས་དང་རིགས་ལྔ་སོ་སོའི་ལྷ་ཀཉིས་ཡོད་པ་ལས། རིགས་བསྡུས་ལྷ་ཞེ་ལྔ་མ་དང་། རིགས་བསྡུས་ལྷ་ཉེར་ལྔ་མ། དེ་ལ་སྒོ་མ་བཞི་བསྣན་པའི་ལྷ་ཉེར་དགུ་མ་བཅས་ཀྱེེ་རྡོར་གྱི་ཐུན་མོང་མ་ཡིན་པའི་བཤད་རྒྱུད《རྡོ་རྗེ་གུར》ལས་གསུངས། རིགས་སོ་སོ་བ་ལ་རིགས་ལྔ་ཡོད་པའི་རྡོ་རྗེའི་རིགས་ལ། ༡་སྐུ་ཀྱེེའི་རྡོ་རྗེ་ཞལ་གཅིག་ཕྱག་གཉིས་པ། ༢གསུང་ཀྱེེའི་རྡོ་རྗེ་ཞལ་གཅིག་ཕྱག་བཞི་པ། ༣་ཐུགས་ཀྱེེའི་རྡོ་རྗེ་ཞལ་གསུམ་ཕྱག་དྲུག་པ། ༤་སྙིང་པོ་ཀྱེེའི་རྡོ་རྗེ་ཞལ་བརྒྱད་ཕྱག་བཅུ་དྲུག་པ་བཅས་རིགས་བཞིའི་དཀྱིལ་འཁོར《རྩ་རྒྱུད》ལས་གསུངས་ཤིང་། དེ་རྣམས་ཡབ་གཙོ་བོར་གྱུར་པའི་དཀྱིལ་འཁོར་ཡིན། ཡུམ་གཙོ་བོར་གྱུར་པའི་ལྷ་མོ་བཅོ་ལྔས་བསྐོར་བ་ནི། 《རྩ་རྒྱུད་བརྟག་གཉིས》དང་། ཀྱེེ་རྡོར་གྱི་ཐུན་མོང་མ་ཡིན་པའི་བཤད་རྒྱུད《རྡོ་རྗེ་གུར》ལས་གསུངས། ཕྱག་བཅུ་དྲུག་པ་རིགས་གཞན་བཞི་ནི《བཤད་རྒྱུད་རྡོ་རྗེ་གུར》ལས་གསུངས། ཀྱེེ་རྡོ་རྗེ་ཞལ་གཅིག་ཕྱག་གཉིས་པ་ཡུམ་མེད་པ་དང་། ཞལ་གསུམ་ཕྱག་དྲུག་པ་ལྷ་མོ་དྲུག་གིས་བསྐོར་བ་ནི། བདེ་མཆོག་དང་ཀྱེེ་རྡོར་ཐུན་མོང་གི་བཤད་རྒྱུད《སམ་བྷུ་ཊ》ཡི་བརྟག་པ་དང་པོའི་རབ་བྱེད་བདུན་པར་གསུངས། ཀྱེེའི་རྡོ་རྗེ་དྲག་པོ་མཚོན་ཆ་ཅན་ལྷ་བཅུ་བདུན་ནི《བཤད་རྒྱུད་སམ་བྷུ་ཊ》ཡི་རབ་བྱེད་དགུ་པ་དང་ཉེར་བརྒྱད་པ་གཉིས་ལས་གསུངས་པ་བཅས་ཞིབ་པར་མཁས་གྲུབ་རིན་པོ་ཆེ་དགེ་ལེགས་དཔལ་བཟང་པོས་མཛད་པའི《བརྟག་གཉིས་རྣམ་བཤད་རྡོ་རྗེའི་མཁའ་འགྲོ་མ་རྣམས་ཀྱི་གསང་མཛོད》དང་། གཞན་ཡང་ཀརྨ་པ་རང་བྱུང་རྡོ་རྗེ། བླ་མ་དམ་པ་བསོད་ནམས་རྒྱལ་མཚན། ཐེག་ཆེན་ཆོས་རྗེ་ཀུན་དགའ་བཀྲ་ཤིས། བོ་དོང་པཎ་ཆེན་འཇིགས་མེད་གྲགས་པ། སྟག་ལུང་ཞབས་དྲུང་ངག་དབང་རྣམ་རྒྱལ་བཅས་ཀྱིས་མཛད་པའི《ཀྱེེ་རྡོར་རྩ་རྒྱུད་བརྟག་གཉིས》ཀྱི་འགྲེལ་པ་རྣམས་ལ་གཟིགས། ཀྱེ་རྡོར་འདི་ལ་ལུགས་མི་འདྲ་བ་བཅུ་ཡོད་པ་སྟེ། ༡་འགྲེལ་པ་ལུགས་སམ་མཚོ་སྐྱེས་ལུགས། ༢རྔོག་ལུགས་སམ་མར་ལུགས། ༣་ཌོམ་བྷི་ལུགས། ༤ནཱ་རོ་ལུགས། ༥་ནག་པོ་ལུགས། ༦་མན་ངག་ལུགས་སམ་ཐོད་པ་ཅན། ༧ཞི་བ་སྦས་པའི་ལུགས། ༨་ཛྙ་ན་ལུགས། ༩ལུས་དཀྱིལ། ༡༠མཚོན་ཆ་ཅན་བཅས་ཡོད་པ་དང་། དེ་དག་གི་དབང་མང་ཆེ་བ་ནི་ཐོ་ཡོན་བླ་མ་རིན་པོ་ཆེ་ཡེ་ཤེས་དོན་གྲུབ་ཀྱིས་ཕྱོགས་བསྒྲིགས་གནང་བའི《དཀྱིལ་ཆོག་ནོར་བུའི་ཕྲེང་བ》ནང་ཡོད་ཅིང་། འགའ་ཞིག་ས་སྐྱ་བློ་གཏེར་དབང་པོས་ཕྱོགས་བསྒྲིགས་གནང་བའི《སྒྲུབ་དཀྱིལ་ཀུན་བཏུས》ནང་དུ་ཡོད་པས་དེ་དག་ལ་གཟིགས་པར་ཞུ།
༼དུང་དཀར་ཚིག་མཛོད་ཆེན་མོ་༽ནས་བཏུས།
དཔལ་འཁོར་བཙན་
ཡབ་གནམ་ལྡེ་འོད་སྲུངས་དང་ཡུམ་ཅོག་རོ་བཟའ་རྒྱལ་མོ་གཉིས་ཀྱི་སྲས་སུ་བོད་ཤིང་བྱ་༩༢༥ལོར་ཡར་ལུང་འཕང་ཐང་དུ་སྐུ་འཁྲུངས་ཞེས་དང་། བོད་ཆུ་གླང་（༨༩༣མམ་༩༥༣བཞེད་ཚུལ་མི་གཅིག་）ལོར་འཁྲུངས་སོགས་གསུངས་ཚུལ་མི་འདྲ་བ་མཆིས་།  འདི་ཉིད་དགུང་ལོ་བཅུ་གསུམ་ལ་ཕེབས་སྐབས་ཡབ་འོད་སྲུངས་གཤེགས་པས་གཙང་གི་གྲོམ་པ་ལྷ་རྩེར་གཤེགས་རྫོང་ཆོས་འཁོར་རྒྱ་ཆེར་བསྐོར་པ་དང་དུས་མཚུངས་རྒྱལ་རྒྱུད་ཀྱི་ཁྲི་ལ་འཁོད་།  བློན་པོ་འབྲོ་ཙུག་སྒྲ་ལྷ་སྣང་དང་།  ཅང་འ་ཕོ་གཉིས་ཀྱིས་བྱས་།  དགུང་ལོ་བཅུ་དྲུག་པར་ཡབ་མེས་ཀྱི་བང་སོ་ལ་ཐིགས་ཚགས་བྱས་ནས་ཆུང་ཁུང་ཤུར་ཁ་བཙུགས་ལེ་ནས་སྒྲོལ་ཕུའི་སྨན་ལུང་ལ་སོགས་པའི་གཙུག་ལག་ཁང་བརྒྱད་བཞེངས་། གསུང་རབ་དང་བྲིས་སྐུ་ལ་སོགས་པ་བྱས།  མེས་ཀྱི་སྤྱོད་པ་ལ་དམད་ཅིང་།  ཆོས་ལ་གུས་པ་ཞིག་བྱུང་།  འདི་ཉིད་དགུང་ལོ་ཉེར་དྲུག་ལ་ཕེབས་སྐབས་བོད་དུ་རབ་བྱུང་སོགས་ལས་ཀྱི་ཆོ་ག་དང་།  ཀློག་པ་ཐོས་བསམ་གྱི་འགོ་ཚུགས་པས་བསྟན་པ་ཕྱི་དར་དབུ་བརྙེས་།  སྐུ་ཚེའི་སྨད་དུ་གཙང་དུ་བྱོན་ཏེ་གྲོམ་པ་ལྷ་རྩེའི་བྲག་ལ་ཕོ་བྲང་མཛད་ནས་བཞུགས་།  མཐར་དགུང་ལོ་སོ།གཅིག་པར་གྲོམ་ལྷ་རྩེར་སྟག་རྩེ་སྙགས་ཀྱིས་བཀྲོངས་།  དེ་ཡང་།  མངའ་བདག་དཔལ་འཁོར་སྟག་རྩེ་སྙགས་ཀྱིས་བཀྲོངས་།  རྒྱུ་མཚན་སྙགས་ཕྱེད་གཙང་དུ་བཤུགས་པར་བྱས་པ་དང་།  གཙང་གི་འབྲི་ཕྱིད་མར་ཡར་ལུང་དུ་དབབ་པར་བྱས་པས་སོ་ཞེས་《མཁས་པ་ལྡེའུའི་ཆོས་འབྱུང་》ནང་གསལ་།  དཔལ་འཁོར་བཙན་གྱིས་བཙུན་མོ་གཉིས་ཁབ་ཏུ་བཞེས་པར་ཆུན་མ་ མཆིམས་བཟའ་བཙུན་ནེ་ལ་གཅེན་ཁྲི་བཀྲ་ཤིས་བརྩེགས་པ་དཔལ་དང་།  ཆེན་མ་སྣ་ནམ་བཟའ་ལེགས་བཙུན་ལ་གཅུང་སྐྱིད་ལྡེ་ཉི་་མ་མགོན་གཉིས་འཁྲུངས་སོ་། དཔལ་གྱི་ཆས་བརྒྱད། ༡、གཟི་བརྗིད་འབར་བ་ཆུ་སྲིན་བརྗིད་པའི་ཆས།  ༢、ཐབས་དང་ཤེས་རབ་ཟུང་འབྲེལ་ཉི་ཟླའི་ཆས་ ༣、གདུག་པ་ཅན་བསྲེག་ཡེ་ཤེས་མེའི་ཆས། ༤、སྐྱེ་ཤི་རྩད་གཅོད་མཆེ་བ་ཟླ་ཚེས་ཆས། ༥、ཁྱབ་མཛད་རེ་བསྐོང་རྡོ་རྗེའི་གཤེགས་པའི་ཆས། ༦、མངའ་ཐང་ཡོངས་རྫོགས་རྡོ་རྗེ་སླག་པའི་ཆས།  ༧、སངས་རྒྱས་སར་བགྲོད་དབང་གི་བསེ་ཁྲབ་ཆས་ ༨、གནོད་གདུག་བཟློག་བྱེད་རྒྱ་བྱེའུ་ལྕགས་ཀྱི་ཆས་ཞེས་པའམ། ཡང་ན། ༡、དབུ་སྐྲ་གྱེན་བརྫེས་འཁོར་བ་རུ་བཟློག་ཆས། ༢、རྡོ་རྗེ་ཁྱུང་གཁོག་ཐབས་དང་ཤེས་རབ་ཆས། ༣、མཐིང་ནག་ཅོད་པན་དཔའ་རྟགས་ཟིལ་གནོན་ཆས།  ༤、སྤྱི་གཙུག་རྡོ་རྗེ་ལྷག་པ་རིག་པའི་ཆས། ༥、དབང་གི་བསེ་ཁྲབ་གཟི་འབར་བགྲོད་པའི་ཆས།  ༦、གཉིས་མེད་སྦྱོར་བ་ཤེས་རབ་ཡུམ་གྱི་ཆས།  ༧、གནོད་གདུག་བཟློག་བྱེད་རྒྱ་བྱེའུ་ལྕགས་ཀྱི་ཆས།  ༨、ཉོན་མོངས་ཅན་བསྲེག་རྡོ་རྗེ་མེ་ཡི་ཆས།  དེ་རྣམས་དཔལ་གྱི་སྐུ་ལ་ཡེ་ནས་རྫོགས། །
༼དུང་དཀར་ཚིག་མཛོད་ཆེན་མོ་༽ལས་བཏུས།
དཔལ་མགོན་བདུན་ཅུ་རྩ་ལྔའི་རྒྱལ་པོ་ཆེན་པོ་བཞི་
ཤར་དུ་ཡུལ་འཁོར་སྲུང་། ལྷོར་འཕགས་སྐྱེས་པོ།  ནུབ་དུ་སྤྱན་མི་བཟང། བྱང་དུ་རྣམ་ཐོས་སྲས་སོ། །
༼དུང་དཀར་ཚིག་མཛོད་ཆེན་མོ་༽ལས་བཏུས།
དཔལ་གྱི་དེའུའི་གྲོང་ཁྱེར་
ཡར་འབྲོག་དཔལ་དེའི་གྲོང་ཚོ་）དེང་སང་བོད་རང་སྐྱོང་ལྗོངས་ཁོངས་སྣ་དཀར་རྩེ་རྫོང་དཔལ་དེའི་ཆུས་ཡོད་ས། །
༼དུང་དཀར་ཚིག་མཛོད་ཆེན་མོ་༽ལས་བཏུས།
ཀྱེེ་རྡོར་གྱི་རྒྱུད་གསུམ་
རྩ་བའི་རྒྱུད་བརྟག་གཉིས། བཤད་པའི་རྒྱུད་རྡོ་རྗེ་གུར། མན་ངག་གི་རྒྱུད་རྡོ་རྗེ་སམ་བྷུ་ཊིའོ། ཀྱེེ་རྡོར་རྗེའི་རྩ་རྒྱུད་ལ་རྒྱས་པ་འབུམ་ཕྲག་བདུན་ཡོད་པ་དང་། འབྲིང་པོ་ལ་འབུམ་ཕྲག་ལྔ་ཡོད། བསྡུས་པ་ལ་བརྟག་པ་གཉིས་ཡོད་པའི་བརྟག་པ་དང་པོ་ལ་ལེའུ་བཅུ་གཅིག་། བརྟག་པ་གཉིས་པ་ལ་ལེའུ་བཅུ་གཉིས་བཅས་ཡོད་པའི་ནང་བསྡུས་པ་བརྟག་པ་གཉིས་པ་ནི་ཐོག་མར་འབྲོག་མི་ལོ་ཙཱ་བ་ཤཱཀྱ་ཡེ་ཤེས་ཀྱིས་བསྒྱུར་ཞིང་། རྗེས་སུ་འགོས་ལོ་གཞོན་ནུ་དཔལ་གྱིས་འགྱུར་བ་རྣམས་ཁ་སྐོང་མཛད། 《བཤད་རྒྱུད་རྡོ་རྗེ་གུར》འདི་རྩ་རྒྱུད་འབྲིང་པོ་འབུམ་ལྔ་ལ་ལྟོས་ཏེ་བསྡུས་རྒྱུད་དང་། 《རྩ་རྒྱུད་བརྟག་གཉིས》ལ་ལྟོས་ཏེ་བཤད་རྒྱུད་ཡིན་པ་ལེའུ་བཅོ་ལྔ་ཡོད། འབྲོག་མི་ལོ་ཙཱ་བའི་འགྱུར《བཤད་རྒྱུད་སམ་བྷུ་ཊ》འདི་བོད་སྔ་རབས་ཀྱི་བླ་མ་མང་པོ་ཞིག་གིས་ཀྱེེ་རྗེའི་བཤད་རྒྱུད་ཡིན་པར་བཞེད། བུ་སྟོན་རིན་པོ་ཆེས་རྒྱུད་འདི་མ་རྒྱུད་མང་པོ་ཞིག་གི་བཤད་རྒྱུད་ཡིན་པར་མ་ཟད། ལྷག་པར་དུ་བདེ་མཆོག་གི་བཤད་རྒྱུད་ཡིན་པར་བཞེད་པ་བཞིན་སྡེ་དགེ་ཞུས་ཆེན་ཚུལ་ཁྲིམས་རིན་ཆེན་གྱིས་ཀྱང་བུ་སྟོན་རིན་པོ་ཆེའི་བཞེད་པ་དེ་དོན་ལ་གནས་པར་གསུངས། རྒྱུད་འདི་ལ་བརྟག་པ་བཅུ་དང་། བརྟག་པ་རེ་རེ་ལ་རབ་བྱེད་བཞི་རེ་ཡོད་པ། རྒྱུད་ཕྱི་མ་དང་བཅས་པ་འབྲོག་མི་ལོ་ཙཱ་བའི་འགྱུར་ཡིན། གོང་གསལ་རྒྱུད་དང་པོ་གཉིས་སྡེ་དགེ་བཀའ་འགྱུར་རྒྱུད་པོད[ང]པའི་ནང་ཡོད་ཅིང་། 《རྒྱུད་བམ་བྷུ་ཊི》ནི་རྒྱུད་པོད[ག]པའི་ནང་ཡོད།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཚའོ་ཚའོ།
ཚའོ་ཚའོ་(༡༥༥-༢༢༠)(རྒྱ་སྐད།: 曹操)ཡི་མིང་གཞན་ལ་མེང་ཏེ་ཟེར། ཧན་ཤར་མའི་དུས་མཇུག་གི་བློན་པོ་དབང་ཆེན་ཞིག་ཡིན། ཁོས་ཕུལ་དུ་བྱུང་བའི་ཆབ་སྲིད་ཀྱི་ཐབས་རྩལ་དང་དམག་དོན་གྱི་འཇོན་ཐང་ལ་བརྟེན་ནས་རང་ཉིད་ཀྱི་སྟོབས་ཤུགས་མགྱོགས་མྱུར་ངང་འཕེལ་རྒྱས་སུ་བཏང་སྟེ། "བཙན་གྱིས་གནལ་སྲས་ལ་རྒྱལ་ཕྲན་རྒྱལ་བོར་བཀའ་ཕབ་ཏུ་བཅུག"པའི་དབང་གིས་བྱང་ཕྱོགས་ས་ཁུལ་གཅིག་གྱུར་བྱས། ཁྲི་པི་གཡུལ་འགྱེད་རྗེས་སུ། བྱང་ཕྱོགས་དབང་སྒྱུར་སྲ་བརྟན་དང་དཔལ་འབྱོར་འཕེལ་རྒྱས་སུ་གཏོང་བར་ཁོས་ནུས་ཤུགས་ཡོད་རྒུ་བཏོན་ནས་རྒྱལ་ཡོངས་གཅིག་གྱུར་བྱེད་པར་སྟ་གོན་བགྱིས། ཚའོ་ཚའོ་ནི་ཕུལ་བྱུང་སྙན་ངག་པ་ཞིག་ཀྱང་ཡིན།
ཀྱེེ་རྡོར་འགྲེལ་པ་ལུགས་
སློབ་དཔོན་ཡན་ལག་མེད་པའི་རྡོ་རྗེའི་སློབ་མ་གྲུབ་ཆེན་མཚོ་སྐྱེས་རྡོ་རྗེས་མཛད་པའི་སྒྲུབ་ཐབས་ལ་གྲུབ་ཆེན་ཛ་ལན་རྡ་རི་པས་འགྲེལ་པ་མཛད་པའི་ལུགས་དེ་ལ་ཟེར་ཏེ། མིང་གཞན་མཚོ་སྐྱེས་ལུགས་ཀྱང་ཟེར། འདི་ལ་ལྷ་གཙོ་འཁོར་དགུ་ཡོད་ཅིང་། འདིའི་ཟུར་བཀའི་དབང་སྐོར་ཐོ་ཡོན་བླ་མ་རིན་པོ་ཆེ་ཡེ་ཤེས་དོན་གྲུབ་ཀྱིས་ཕྱོགས་བསྒྲིགས་མཛད་པའི《དཀྱིལ་ཆོག་ནོར་བུའི་ཕྲེང་བ》པོད་བཞི་པ་དང་། ས་སྐྱ་བློ་གཏེར་དབང་པོས་ཕྱོགས་བསྒྲིགས་གནང་བའི་《སྒྲུབ་དཀྱིལ་ཀུན་བཏུས》པོད[ཚ]པའི་ནང་དུ་ཡོད་ལགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཆང་ཧུབ་སྐོར་དུ་བྱས་
ཆང་ཧུབ་སྐོར་དུ་བྱས།
ཆང་འཐུང་མཁན་གྱི་མི་གང་ཡོད་རེས་བསྐོར་གྱིས་ཧུབ་འཐུང་བྱས་པ།
ཀྱེེ་རྡོར་གྱི་སྒྲུབ་ཐབས་ཡན་ལག་དྲུག་
༡གཞལ་ཡས་ཁང་བསྐྱེད་པ་རྣམ་སྣང་གི་ཡན་ལག༢་དབང་བསྐུར་བ་མི་བསྐྱོད་པའི་ཡན་རིན་འབྱུང་གི་ཡན་ལག༣བདུད་རྩི་མྱང་བ་འོད་དཔག་མེད་ཀྱི་ཡན་ལག༤བསྟོད་པ་རིན་འབྱུང་གི་ཡན་ལག༥་མཆོད་པ་དོན་གྲུབ་ཀྱི་ཡན་ལག༦རྗེས་ཆགས་རྡོར་སེམས་ཀྱི་ཡན་ལག་གོ
ཆད་ཀ་
ཆད་ཀ
(ཆེད་ཀ)ཆས་ཀ ཆེད་མངགས།
ཆད་མདོ་བཙན་
ཆད་མདོ་བཙན།
ཕན་ཚུན་ཁས་ལེན་བྱས་པའི་དོན་འགྱུར་བ་མེད་པར་ལག་ལེན་བསྟར་བ།
དཔལ་མགོན་བདུན་བཅུ་རྩ་གཉིས་
སངས་རྒྱས་ལུགས་ཀྱི་གསང་སྔགས་གཞུང་ནས་བཤད་པའི་སྲུང་མ་བདུན་ཅུ་རྩ་གཉིས་སྟེ། ལྷ་ཆེན་པོ་བརྒྱད།  ཀླུ་ཆེན་པོ་བརྒྱད།  གཟའ་ཆེན་པོ་བརྒྱད།  རྒྱུ་སྐར་ཉི་ཤུ་རྩ་བརྒྱད།  ཕྱོགས་སྐྱང་བཅུ།  རྒྱལ་པོ་ཆེན་པོ་བཞི།  འཇིགས་བྱེད་ཆེན་པོ་དགུ་སྟེ་དཔལ་མགོན་བདུན་ཅུ་རྩ་ལྔ་ཡོད་ཀྱང་།  《ཆོས་འབྱུང་མཁས་པའི་དགའ་སྟོན་》ནང་དུ་དཔལ་མགོན་བདུན་ཅུ་རྩ་གཉིས་ཞེས་གསལ་འདུག་པ་གང་ཡིན་བརྟག་དགོས་ཤིང་།  གོང་གསལ་དེ་དག་སོ་སོའི་གྲངས་འདྲེན་ནི་《གསུང་རབ་རྣམས་ལས་བཤད་པའི་གྲངས་འདདེན་》ཞེས་པ་ཟུར་དུ་ཡོད་པ་དེར་གཟིགས་པར་ཞུ། །
༼དུང་དཀར་ཚིག་མཛོད་ཆེན་མོ་༽ལས་བཏུས།